Camp Victoria le UCCF KaDairy Kau thannak.Asau pah caah lungsau tein muh. – Hakha Cherry\nAluan cia kum 2002-2003 lio ah khan khua te khua Bawi vial te cu ram ri Tipi kam ah CNF/CNA nih ton biaruahnak meeting an rak ngeih pi hna.Thil um tu ning le ram le miphun kong lawng si loin Camp Victoria(a hlun,mixoram) UCCF ah hin postor kan ngeih lo caah nan khua mi pastor hna maw asi lo ah Thawngtha chim tu hna zong nih kan tlawng pah ve hna seh tiah khua bawi pawl bia an rak cah chih tawn hna.\nCu kong cu B.Th ka dih kum 2005 kum ah SiaLam khua Bawi pa nih a rak ka chim tik ah ka thinlung ah arak tap tuk ve tik ah 2005 May Thla ah Camp Victoria kal ding in kai rak thawh.Van chiat ah India ralkap he an rak i do caah an Camp in hmun dangdang ah an rak thutdir lio pi asi.Saiha khua ka phak ah Saiha Lai Fellowship ah Thawngtha ka chim.Mah ni ah cun Taksa in ka pu asi mi Col.Pu Solomon le a ralkap an rak i pum ve.Thawngpang kan i hal tik ah Camp victoria ah tu lio cun kal awk that rih lo caah Kan um chung nak ah rak kan umpi riak ko kun law a ti ii Saiha Tlangkawn Bazar thlang inn an hlan nak ah a rak ka kal pi.Cu hnu cun a mah mawtaw in Aizawl ah a ka lanh pi than ii kei zong Master peh than ding in Bangalore lei ah ka rak kal ve..\nKum le caan cu an liam ii 2008 ah Aizawl Carson Baptist Church ah Crusade ka rak ngei ii cu lio ah cun CNF/A um nak ka pu mon te in ah ka va riak than.Pu Paul,Pu khua Uk,Pu Thomas,Pu Thet Ni tbk Upa pawl he hngalh theih nak a kan tuah ii an zung pi Pu Paul Smith umnak khan pong ah Thlacam nak ka rak ngeih piak hna. Rihkhua dar ah Kawl cozah he i ton ding timi thawngpang a len lio pi asi.2012-2013 Global Family(NGOs)ah part time in rian ka rak bawmpah ve tawnhna 2013 kum thok ka ah URO-BURMA Ah Director atuan mi Pu Victor Biak lian Khuakhan Tawlrel piak nak in Hakha,Tidim, Falam,Thantlang khua ah DEMOCRACY INFORMATION AND HUMAN RIGHT timi Tlangtar in SEMINAR kan rak tuah.. 2013, March 20 CHIN REVOLUTION DAY ah Camp Victoria Tlanglo TIO cu kaphan Kawlram ah Mission le Thonginn ah mission rian tuan mi ka si bantuk le a hlan te in kan unau CNF Asin ah thawngtha chim hi ka rak duh mi asi zungzal ban tuk in ka thinlung mit in ka hmuh mi hna cu Ka hmun Camp Victoria hi mission tuan a herh ti kha asi .\n2013,October thla TABC zung ah Seminar ka dih in Camp victoria cu ka phan.Sayakyi Lian Chawn (Tleicia) Nih a ka chim mi cu ka hin Theithu dum ka tuah ve ii ka sikhawh chung in zarh ah hin tlung lo tein Thawngtha ka chim tawn hna ati.Thingpum cung ah vawlei ah kan thu,Palastic khuh mi thlam chung te ah kan i pum.Pu hre (Col.Hre) le Pu Paul(Col.Tleicia) nih namtong in PULPIT an seih an ser mi te cu puan rang te kan khuh.2013,Nov ber Chin Conference pi cu Hakha ah tuah ding asi caah Khual tlung 100 reng lo ram chung ram leng in CHINMIPHUN hruai tu upa hna CAMP victoria cu an hung phan hna.\nA nuamh khawh ning cu inn zong arak um rih lo Thlam chung teah asi ko nain khuasik zong kan rak thei hna lo.Zanfate Pumhnak kan tuah THAWNGTHA KA CHIM PENG .Vawlei cung ah upat awk a tlak mi ka pa le sin ah zanfate ni 10 le Thawngtha ka chim khawh mi cu kai lawmh nak a tling..Joshua le Nehemiah ca uk ka lim.Chun poh ah meeting le ton pumh bia ruah nak kan ngei hna.Ni khat cu Kan Pu Lian Uk nih “WE ARE ONE IN CHIN ” ti mi lung kan phun hna lai a kan ti.Ps 133 kha ka rel,tlawmpal chim fian nak ka ngeih hnu ah Lung cu kan phun(kan khin) hna. Ramdang Chinland Club hna nih Sia kong ngantak an kan thah piak.\n2013 kum cun Camp Victoria UCCF ah mission rian cu ka miphun le ram caah nunnak a pe mi hna sin ah ka sikhawhtawh tuan pi ding in biakhiah nak ka tuah, keimah tein kai pumpe.\n2014 March thla ah a tu UCCF BIAK INN khi Zing arkhuang ah Col Pu Biak ling le Sakhan hmu Chairman Cap Bawi thang hruai nak in a kil tungphunnak le thlacam nak kan tuah hnu ah Farrrawn unau hna nih an kan sak piak..2015 ah tlamtling tein kanhman khawh.\n2013-2016 Camp victoria UCCF mission ah Chin pasal Nusal 40 reng lo nih Tipil nak an ing. Bawwipa Zanriah caan hman tein kan hman. Ralkap pawl caah Pocket Bible uk 600 kan chuah.Bawipa zanriah sernak kheng hrai siseh, Herh mi dangdang kan bawm tu hna cu Rgn um Lian mang,Tluang lian,Hakha Mann,Van Iang Zi hna hi an si.\nCamp victoria ka phak ka te hin mitam pi pastor telh in na tih lo maw kan ram hi a tha taktak rih lo hi kawl cozah nih an in ngiat zoar ko lai dahkaw, kan mah lai tlang Hakha Thantlang um .i hmanh nih kan kal hnawh ngam hna lo,na um peng mi hi a tha lo a rak ka ti tu pastor zong an tlawm lo.Bawipa thawng in 2013-2016 Macrh tiang ah Bawipa nih akan um pi.\n2015 Biakinn ai lim hnu cu TABC pastor te zong an vun um kal thluahmah kjo ve cang.Hmun dangdang in Pathianrian tuan tu zong an rak phan hna.Crusade le camping tiang a hong um kho.Rev.Biak Za lian JMBC Penson nih pumpek in um pi hna.2016 January thla thok in HBA nih atu Pastor tuan lio mi Rev.Tluang hre cu thla 6 cain an van thlah ve..20 march,2016 a dih bak in Hakha Than Tlang ah Gospel team kal ding in timhtuah asi Pu mon nih Tupung Gospel arak ti.Zan chiar te hla kan cawng.\nkal caan a hung phan kan ii ngaih bak,Thaizing kip thawh ding asi zan hla kan cawn cuah mah lio ah Sit Usichauh Ralbawi bik Pu Hrang Tin Thai nih Capt.Pu Biak Chairman a vun auh, Pastor te an pa hnih kal cu asi thiam lai lo,kei mah thaizing khual kal ding ka si ve caah Pakhat Rev.John F.Thawng kha cu Camp ah um pi ko hna selaw a ti tiah a vun kan thanh cu cikhat cu ka duai ngai asi nain Bawipa khat nih khua khan mi le Bawipa ramruat asi ko ka ti ii tha ko kei cu ka um ko lai kan zul duh than hna lai lo ka ti ii Camp ah cun ka um than.\nGospel Team an hung kir hlan deuh te ah Rangoon lei in kafa le sianginn kai nak kong ah a herh tuk mi um an ti caah Rangoon lei ah kakal..\nCu ti cun Camp Victory Ka mission rian cu lunglawm te in ka kal tak.Nihin ah cun miphun dawtu unau hna le Pathian thawng in UCCF cu khrihfabu ngan pi pakhat bantuk in a dir ve cang..\nBawipa nih miphun le ram daw tu Daihnak in pe ko hnaseh..\nAtang ah video ka chiah chih rak bih ve.\nHlabia..Rev.Dr.John F.Thawng Hla Aw..Cung Nung Bik.Pstr.Sang Zual Hlasa..Sui tha par Videohttps://m.facebook.com/story.php?story_fbid=2908365799396459&id=100006692011602


Chin Ramkuph NLD Pawl Aunak Hi Chin Miphun A Kan Huap Lo – Chin 11 News\nChin Ramkuph NLD Pawl Aunak Hi Chin Miphun A Kan Huap Lo\nPosted By: Chin News December 10, 2019\nChin ramkulh NLD Pawl aunak hi Chin miphun a kan huap lo. ICJ biaceih zung ah a kalmi Suu Kyi dirpinak Hakha le Falam ah an tuah mi hi Chin miphun a kan huap lo. An mah NLD party chungtel lawng a huap mi hna a si.\nRohinya miphun le Tlangcung miphun hna cihmih a timtu le a that cuahmah mi Kawl ralkap ruangah Kawlram hruaitu pawl hna cu IOC ram pawl hna ai awh in Gambia ram nih vawlei biaceih zung ICJ ah taza a cuai i Suu Kyi a kal.\nCu he pehtlai in Kawlram khuapi kip ah Suu Kyi kan in dirpi ko tiah an langhter. Cu lawng si loin Chin ramkulh khuapi Hakha le Falam zong ah Suu Kyi dirpinak an langhter ve.\nMahhi Hakha le Falam ah Suu Kyi dirpinak an langhter mi hi Chin miphun a kan huap lo. NLA party chungtel pawl le cozah riantuan pawl lawng an si. Hakha ah minung 700 tluk hrawng an si tiah an chim. Falam hi minung 1000 hrawng an zumh nain a tu tiang ah minung zeizat an si an chim kho rih lo. Chin miphun a kan huap lo Chin NLD party pawl le cozah riantuan pawl lawng nih an tuah mi a si ti kha Chin miphun nih ruat hna usih. Vawlei biaceih zung ICJ le Kawlram tlang cung mi dang hna zong nih Chin miphun a huap hna lo. NLD party le cozah riantuan lawng an si timi an kan theih piak a biapi tuk.


KAN PI NIH THEIH SEHLAW LAITLANG NLD CU AN LO BAK KO LAI HIH – The Chinlung Post\nChinram Kulh NLD pawl cu Salai Lung Thli Tum nih tuchun ah a hloh cikcek ko hna, Ahman taktak mi asi, Chin ram kulh NLD an cawlcangh ning hi zoh tikah mit an kem ngaingai ko cang. Aruang cu Salai Lung Thli Tum biachim bangin an chim lo dingmi an chimmi a tamtuk i, an luan bak timi hmuh le theih khawh asi. Salai Lung Thli Tum nih fiang ngaingai in tuchun ah a chim.\nTheihcia bangin tuchun ah Salai Lung Thli Tum cu Thantlang i Lung Tial Sang mino hna he ton biaruahnak an ngei. Tuchun Salai Biachimmi cu a dih lak in uar hrimhrim aum tuk i, vote zong pek phu taktak asi. Tuchun ah biapi ngai ngai in a chimmi tampi lak ah Chinram chung or Laitlang chung NLD hruaitu upa hna cawlcanghnak hi a si.\nSalai Lung Thli Tum nih a tonmi konghe pehtlai in thil sining fiang tein a chimmi cu keimah hi NLD a uar ngaingai mi ka si i, a ttanh zong ka ttanh taktak. NLD ka uarnak a ruang cu a cunglei hruaitu hna cawlcanghning le an lungput hi ka uar. Aung San Suu Kyi hrimhrim ka uar tuk caah NLD ka tanhnak hi asi. Asinain adang NLD pawl cu an cawlcanhning ahman lo tuk.\nAung San Suu Kyi cu ram le miphun caah tiah nunnak pek in rian ai thimmi asi. Aduh ahcun a vapa le a fale sin ah nuam taktak in khua asa kho dingmi a si. Cu vialte kaltak in rampi caah a nunnak thaap in rian attuan. A vapa cancer zawtnak in a um lio zongah rampi ai thimmi a si i, A vapa siseh a fale nak in rampi minung million tampi zawnruah ah a zeizong vialte a kaltak caah ka uar tuk.\nCun amah lawng siloin NLD hruaitu pawl hi miding fel bochan taktak mi chungkhar ca nak in rampi caah rian attuanmi lawngte an si hna. Cucaah NLD ka dirkamhnak cu a si. Angaingai ti ahcun hruaitu hna ruangah NLD ka dirkamh mi cu asi ko. Sihmanhsehlaw Laitlang NLD hruaitu cu dirkamh tlak mi an um lo. Zeicaah tiah vote aa ka pe lomi cu kan hrial bak hna tiah an ti.\nHihi a hman lo taktak mi asi i, ram le miphun dawt lo asi. NLD hruaitu upa cheu khat biachim nan theih dih, vote aa kan pe lomi cu kan hrial bak ko hna tiah an chim. Culawng siloin NLD a dirkamh ngaingai mi pakhat zong keimah pumpak dirkamh in biachimnak angei. Culio ah a chimmi cu NLD a dirkamh lo mi cu hrial nan si lai i, hi hnu nan hrial hna ahcun hrial peng nan si ko lai tiah a ti.\nKeimah a ka dirkamh ngaingai mi asi ko nain, a dik bak lo tiah ka ruah caah lehnak zong ka tuah. Chinram kulh budget hi PARTY tangka a si lo, an mah pumpak tangka zong asi lo. Cozah tangka bak asi. Hrial phung asi lo, an mah pumpak tangka or An party tangka cu sisehlaw hrial zongah a poi hnga lo asinain cozah tangka bak in hrial an timi hi ahman lo taktak mi asi tiah ka leh.


Harnak ttih nung lak ah remhnak dawtnak in teinak tiang – Hakha Cherry\nHarnak ttih nung lak ah remhnak dawtnak in teinak tiang.Ram cozah nih kumfatin tangka tampi dih in tlangcungmi hna he irualemhnak Union Day an tuah lengmang mi cu a dih donghnak ah an ruah ning si lo in an ruah lo ning in an hlawh a tling taktak cang. Mipi an van kan doh taktak tik ah mipi le tlangcung mi dihlak lungrualnak taktak ngei kho ding in thih ah thih tti nun ah nun tti ti mi dir hmun an kan phaak ter cang.\nThih hri molh in a cawl i mi le mah hngal lo in a cawlcangh mi nih hin kan ram nih thlennak taktak a hmuh cang lai timi ruahchannak fiang te in a langh ter cang.Thisen a luang mi vialte a lak an si lo, nunnak a liam mi vialte a lak an si lo, re a thei tha aba mi vialte a lak an si lo.\nThaizing kiptuh ah National Unity Government (NUG) adir cang lai. Lungrual te in tlangcung hriamtlai phu dihlak le mipi a herh ning poh i hma laak tti nak hram ai thok taktak cang lai. Committee sawhsawh nih lohma akal pi ti lai lo.\nMah le zawn cio in kan tuah khawh mi lak ah man a ngei cemmi thil rak tuah cio in hi Revolution ah hin i chim ve ding tlaak zeital kan tuah cio lo ah cun cucu kan mah saantlaihlo taktak asi ko lai.\nRuahchannak ngei ko hna usih. Zeizong te thil ti kho tu bochan ding Pathian sin ah kan harnak vialte chim in kan mah le kan lohma cio i kan um ah cun..Credit-Salai Bawiukthang Cinzah


TABC Khawmpi Ah Ordination 3 Le Pastor Tling Minung 5 An Pek Hna - THE CHINLAND POST\nTABC Khawmpi Ah Ordination 3 Le Pastor Tling Minung 5 An Pek Hna\nSalai Elvis| 2019 February 24| Avoi 46nak Thantlang Association of Baptist Churches (TABC) BM meeting le khawmpi cu Febuary 21-24 tiang Thantlang peng Thangzang thar Baptist Church ah sunglawi ngai in an tuah i Ordination (Rev) pathum le Pastor tling minung pa nga an pek hna tiah kan theih.\nTutan ah Ordination an pekmi hna cu Rev.Dr. Duh Sang (Thantlang Baptist Church), Rev. Hnem Chin (Tlangkhua Baptist Church) le Rev. Van Neih Cung (Salen Baptist Church) an si. Pastor tlingsinak pekmi hna cu; Pastor Ngun Thawng Lian (Thantlang Centenary Baptist Church), Pastor Denis (Thlualam Baptist Church), Pastor Khamh Thang (Hmunlipi Baptist Church), Pastor Van Ro Hum (Bungkhua Baptist Church) le Pastor Bawi Ram Par (Thangzang Thar Baptist Church) an si.\nAtubantuk in Ordination pekmi hna cu anmah le Khrihfabu cio nih an chuahpi hna hnu ah Ordination Board nih pek awk ah aa tlak tiah an ruah hnu ah an pek hna hi a si.\nAtubantuk in 2018 kum avoi (45)nak Tlangrua (B) an rak tuah lio zongah Ordination (2) le Pastor minung (3) pek an rak si bal.\nTutan an khawmpi ah khuallian in Rev. Dr. C. Duh Kam (USA)an sawm i hlasatu cu Jenifer Zo Chungpuii tel in a dangdang zong hla an sa hna. Tutan ah khual a rak tlungmi 1,300 renglo an phan. Hmaikum avoi (47)nak TABC BM meeting le khawmpi cu Tikir (B) ah an tuah lai tiah kan theih.\nPrevious TABC Ramchung Hruaitu Thar Thimnak Le Riantuantu Thlahlawh Kaiternak An Ngei Kho\nNext Lai Western Union Bank Nih Minung 11 Laksawng An Pek Cang Hna


Pu Ci Ling Kum 66, Umkheng A Tum Ti Ruangah Hakha Palek Nih An Tlaih - THE CHINLAND POST\nPu Ci Ling Kum 66, Umkheng A Tum Ti Ruangah Hakha Palek Nih An Tlaih\nHakha ah Ralkap Duhlonak Belkheng Tum/ TCP\nTCP-Hakha| 2021 February 4| Hakha dawrthar sang ummi Pu Ci Ling, kum 66 cu an innhmai ah umkheng tum in ralkap uknak duhlonak a langhtermi pawl a zoh hna nak ah Hakha palek nih Feb 4 zan suimilam 8:00 fai ah an tlaih.\nPu Ci Ling fapa a hniang bik nih “Ka pa hi umkheng zong a tum lo. Inn hmai ah umkheng a tummi pawl a zoh hna lioah palek motor pahnih an ra i umkheng tummi mino pawl cu an zaam caah ka pa tu an tlaih. An tlaih le tlaih lo hmanh kan thei zau lo. Inn ah a chuah tilo tikah kan hawile sin in kan hlat i cun Palek sakhan kan chawnh tiangah zeihmanh an chim duh rih lo. A hnu ah midang palek theihhngalh a ngeimi tu nih an tlaih ko timi thawngfiang an kan thanh” tiah a chim.\nAn tlaih ti thawng an theih sin tein Hakha mino 21 nih sakhan ah zan suimilam 10:00 ah an va kal hnawh hna i zeiruangah dah nan tlaih timi an va hal hna. Palek Upadi pohmah 47 (Yee Act pohmah 47) mizapi hnahnawhnak chuahpi timi case in kan tlaihmi a si i thaizing ah biaceih zungah tangka 50 in rak tlanh te uh tiah palek lei nih an rak ti hna.\nHakha ah hin ralkap uknak duhlonak langhternak caah Feb 3 zan khan sangchung cheukhat ah umkheng tum nak cawlcanghnak cu an thawk i Feb 4 zan khan mino cheukhat hrihhawhnak in zan 8:00-8:30 kar Hakha khuapi chung dihlak mah le inn cio in umkheng tumnak cawlcanghnak cu biatak tein an tuah. Pu Ci Ling hi tutan ralkap uknak duhlonak langhternak he pehtlai in Laitlang chungah palek nih an tlaih hmasabik mi a si tiah kan theih.\nThantlang khuachung zongah hi bantuk cawlcanghnak cu an tuah i cheukhat cu Palek nih an inn ah kalhnawh in hrocer le biahal a tongmi zong an um tiah theih a si.\nPrevious Editor sin cakuat: Civil Disobedience Movement\nNext Ralkap Uknak Lakmi Duhlonak Langhter In Darkheng A Tum Tu Thantlang Khuasa Salai Sang Ling Mang Police Nih An Thlah Cang


KHRIHFABU LE RAMKHELRIAN (THE CHURCH AND POLITICS) - THE CHINLAND POST\nKHRIHFABU LE RAMKHELRIAN (THE CHURCH AND POLITICS)\nKhrihfabu le Ramkhelrian timi tikulh hi then awk ah a har ngaimi thil le cawh hrup in kalpi ahcun aa tlak lomi chemical dat pahnih bantuk in tih a nung tak tak mi zong a si. Kum zabu pakhat thok in nihin ni tiang ah Khrihfabu tuanbia kan khirh than in kan zoh tikah hi Ramkhelrian le Khrihfabu kar I buaibainak hi kan hmuh khawh leng mang. Hi cabia nih aa tinhmi cu Khrihfabu timi a suallam le a rian (mission) le politics timi I a sullam le a rian pawl kha zoh tinak si lai. Cun hi hna pahnih hi khoika zawn dah an zawh timi lam aa khat i khoika zawn hin dah an i then timi cu Khrihfabu tuanbia ah reformer pahnih hmuhning le Jesuh riantuannak he zong in zoh ti hna usih.\nI. Khrihfabu Timi Biafang Sullam Cu\nKhrihfabu timi biafang hi a thuk I a kau hringhran mi a si ko nain Lai biafang ahcun a fiang ngai ko in a lang. Mirang biafang nih “church” a timi cu Hebrew biafang hram “kahal” in a rami a si i Greek biafang in “ēklesia” tiah leh a si. Cu I a sullam cu tinhmi pakhat khat caah kawhauh mi mibu silole thimhlei mi mibu tikhi a sawhhnawh duhmi cu si ko. Cun phun dang in kan chim a si ahcun Khrihfabu timi cu Bawi Jesuh cu a ka khamhtu a si ti a zummi mibu kha a sawh duh mi cu si ko. Sikohmansehlaw a bi deuh cuanh ning ahcun Khrihfabu timi cu Khrihfa nih Pathian biaknak le thangthatnak ah kan hmanmi inn (building) ah khin ruahsual a fawi ve.\nII. Politics Timi Biafang Sullam Cu\nCu ve bantuk in politics timi nih sullam kaupi a ngeih ve. Mirang biafang politics timi cu Greek biafang politēs (the responsibilities of the civilians) in a rami a si i dengteo sullam cu rammi rian (the responsibilities of the civilians) ti khi a sawh duhmi a si ko. Rammi pakhat khat nih a zatlangbu le tualchungbu chung ah a herhmi tuanvo a laknak khi politics a si ve. Asinain a bi deuh mi cuanhning ahcun politics timi nih acozah uknak phung fimthiamnak (the science of government) tiang lawng khi a huap khawh ve. Cu tikah politics timi I a sullam le a zeizong vialte cu rammi rian silo in party pakhat nih a kal pimi policy deuh le a riantuannak khi a hun lo cang. Cu tikah cu ruahnak I a theipar cu Acozah tlaitu party I a policy kha a that lo si cun Politics cu thil tha lo le a thurhnawn mi ah ruah sual a foi tawn.\nIII. Tuanbia ah Khrihfabu le Politics Then/Cawh Sualnak\nNihin American ram le nitlak lei ram deuh ah Khrihfabu le Ramkulh karlak thencheunak (separation of the church and state) tiah an aupi len mi le vawlei cung hmun tampi zong ah Khrihfabu le politics cu cawh hram hlah uh tiah aupi len mi cu Khrihfa a rak I thok ka in a rak buai cang mi thil a si. Rome pennak thokin le Church historian pawl nih zeiruang ah dah Khrihfa pawl hi zatlangbu chung ah midang nakin hrem an tuar khun tiah hlatnak an tuah tikah an hmuh khawh mi cu “hlanlio Khrihfa nih hin ramkulh acozah nawl an rak ngai lo i acozah khuakhannak tang ah um duh loin anmah duhsalam in an I pheou (isolated) ruang ah a si timi kha aruang an hmuh mi tampi lakah pakhat cu a si ve. Hi hi politics he I then or I pheounak (isolated) nak i a theipar tha lo kan hmuh khawhmi si kan ti khawh. Cu caah Paul nih Rome 13 cakuat chung ah zumtu 1 lio Khrihfa pawl zong acozah nawlngeihnak tangah um ding in a forhfial zong kha a si.\nCun kumzabu 4 (306–337 AD) lio ah Rome uktu Emperor Constantine nih a pennak a thok tiakah Khrihfa biaknak cu (State Religion) rampi biaknak a rak ser. Cu tikah Khrihfabu cu a za a rak long tuk i ramkulh uknak kong ah nawl ngeih hram a rak I thok. Cu ticun a kal leng mang tikah Khrihfabu chung i Pope cu ramuktu siangpahrang nakin a nawlngeihnak a rak sang deush cang. Pope biakhiahnak in bia a rak kiah tikah siangpahrang zong nih an rak celh ve lo. Cu hrik nih cun England ram zong a rak tlak ve tik ah thahnawnak tiang a chuahpi phah. Bishop le tlangbawi pawl cu mirum deuh le nawlngei deuh le ziaza tha lo (immoral) deuh ah an rak i chuah. Khrihfabu cu uknak nawlngeihnak le politics he a van i cawh tikah Khrihfa zumhnak tak tak a simi le Pathian tinh piakmi cu a hun tlau thluahmah ve. Dawtnak le toidornak nih khan Khrihfabu a chaak cu tlai loin tangka le nawlngeihnak tu nih khan a mongh cang tikah Khrihfabu cu Pathian nih a tinhpiak mi kawltung lei panh lo in a lam a pial arak sual.\nIV. Reformation Hnu Reformer Pahnih Hmuhning\n(i) Martin Luther Pomning\nMartin Luther nih a kalpi ning ahcun cathiang lawng lawng (sola scriptura) le vel lawng lawng (sola gracia) cun zumhnak lawng lawng (sola fide) timi hi asi. Anih zumhning ahcun riantha nih mitha a canter lo, asinain mitha tu nih thiltha a chuahpi tihi a si. Maritn Luther a kal pi mi cu ‘pennak pahnih’-khrihfabu le ramkulh (the church and the state)- Khrih pennak le vawlei pennak (the kingdom of the church and the kingdom of the world) tiah pahnih in a then. Luther pomning ahcun Khrihfabu le Politics (ramkhelrian) hi an i dan awk a si I a hohmanh pakhat le khat an konglam an I thlak piak ding si lo tiah a kal pi. Anih zumhnak ahcun Khrihbu I a rian cu Pathian velngeihnak in zumhnak thawng lawng ah khamhnak kan co timi kha a aupi ding lawng kha a si a dang vialte cu vawlei lei nawlngeihnak ah ap dih ding a si ti hi a si.\nLuther nih aa tlaihmi tlaitleng cu Mathai 22:21 chung I Jesuh Khrih cawnpiaknak “Caesar ta a simi cu Caesar sinah pe ko uh, cun Pathian ta a si mi cu Pathian kha pe ko u” timi hi asi. Anih hmuhning ahcun Khrihfa mi cu hrem a ing ding mi le kan cung ah a tlungmi dinlonak pawl zong kha kan temhtuar ding a si ko. Vawlei lei ramkulh acozah uknak rian kong he pehtlai in Luther nih a pomning cu Khrihfa pakhat cu biaceihnak thutdan cung ah a thut tik ah Khrihfa a sinak kha cu a lungthin chung ah a thiang ko lai nain aa tlaihmi rian ning tein dinnak he khan bia a ceih a hau ve. Raltuk nak ah a kal tik a Khrihfa sinak kha cu a lungchung ah thiang tein aa chiah ko lai nain ralkap bantuk tein ralkap nih tuah a herhmi kha a tuah ve a hau ti khi si.\nA tlangpi in Martin Luther pomning ahcun Khrihfabu cu ramkulh acozah baikhiahnak kha tling khit khep in inpiak khawh a hau tihi (total tolerance) a si. Sihmanhsehlaw acozah kha a dinfel lo a si ahcun rammi nih acozah dohnak (civilian rebellion) timi kha a pom thiamthiam.\n(ii) John Calvin Pomning\nJohn Calvin cu Geveva phunghram hran kha a suai piaktu reformer mi lian pakhat a si ve. Anih a pomning ahcun Khrihfabu le ramkulh uknak hi neihniam tein an ipehtlai ti hi a si. Khrihfabu nih ramkulh uknak acozah thlennak ding ah tuanvo a ngeih tiah a pom. Khrihfabu nih ramkulh phunghram caah tungtlang sak ding in rian a ngeih tiah a zumh. Cun John Calvin nih a kalpi ning ahcun ramkulh acozah nih Khrihfabu kongkau ah aa thlaknak ding a um lo a ti, asinain Khrihfabu nih ramkulh acozah uknak politics ah I thlaknak nawl a ngeih ti a si. Pathian nawlngeihnak zik (God’s sovereignty) timi kha fek tein aa tlaih.\nJohn Calvin nih a zumhning ahcun Khrihfabu nih a ngeihmi thawngtha cu mi vialte cung theipar a ngeih. Khrihfabu nih hin ramkulh uknak acozah nawlngeihnak a tlaitu hna caah thlacam piak dingin tuanvo a ngei. Khrihfabu nih mi sifak kha a dirkamh ding si. Biaknak dik tak tak a thanchonak ding ah ramkhel lei nawlngeitu hna nih a bawmhchanhnak hnga Khrihfabu nih a nawr ding si. Cuhleiah ramkhel lei nawlngeitu pawl kha an thiltuahmi a dik lo a din tikah le lam an pial sual tikah Khrihfabu nih ralrin pek le a chimhhrin ding ah tuanvo a ngei tihi John Calvin nih a pomning le kalpi pawl an si.\nV. Jesuh Riantuannak le Politics\nKhrihfabu le Politics hi zeitluk tiangah dah an I pehtlaihning asi ti hngalh duh ahcun Jesuh le politics an ipehtlaihnak kha zohti a hau. Bawi Jesuh kha politics ah aa teltum ve maw? A bi deuh cuanhning si lo le dengteo in kan cuanh a si ahcun aa teltum hrim lo. Jesuh nih ramkhel party a rak dirh bal lo i ramkhel lei dohnak zong a rak langhter bal hrim lo. Caesar le Pilate le Herod pawl I an policy pawl hrawh in Amah nih policy dang karhlannak a tuahmi a um lo. A sinain kapkhatlei silole a kau deuh cuanhning in kan cuanh a si ahcun a riantuannak vial te kha politics he aa pehtlai kan ti khawh. Van in leicung ah a rungtum i minung zatlangbu ah a nun a kan hrawmh cu hlei ah a hnuzultu pawl kha vawlei hmunkip ah va kal ding zong kha a rak fial hna. Zatlangbu chung I hlawtmi le namneh mi hna kha a cawisan hna i Amah chan lio i man rak niam ngai nu pawl (woman status) hngakchia pawl kha an sining a cawisan hna i an zawn a ruah hna. Cu caah Bawi Jesuh nih politics ah aa telnak vialte cu zatlang nun dot (social status) ahkhan an rak si bik.\nBiatlang kawmnak ah, Krihfabu le Politics timi cu an zawh timi lam aa khahnak a um bantuk in an I dannak zong a um ve. Politics nihcun Ramkulh acozah uknak phunghram ning tein in khan dinnak (juistice) he a kalpi lai i Khrihfabu nih cun cu dinnak cu a aupi ve lai. Keh le orh in an kal ti a hau. Khrihfabu nih cun ramkulh acozah uknak I phunghram kha a kut cung ah aa lak ding a si hnga lo sihmansehlaw politics tu nih cun cu cu a tawlrel ve lai. Kan zatlangbu le tualchum chung ah mi sifak le mi harsa pawl kha Khrihfabu nih cun a zohkhenh ding a si bantuk in sifahnak a chuahter tu pawl zong kha hrawh ding in tuanvo a ngeih. Cu tuanvo cu Politics kheltu nih a lak lo a si ahcun Khrihfabu nih fak piin a nawr ve ding a si hnga. Cu caah Khrihfabu le Politics nih an zawhti awk a simi lam cu nawlngeihnak I cuh siloin zatlang nun tluk ruannak le zatlang nun dinnak (social equality and social justice) tu ahhin a si deuh awk a si.\nCareltu nih ruahchih awk; Nihin Kan ram ah, Chinmi Khrihfabu dirhmun in, zeitluk in dah ramkhel rian ah i teltum khawh a si? Khrihfabu hruaitu nih Ramkhel rian ah zei tluk in dah an ithlak/lo? Khrihfa pakhat kan sinak in tah ramkhel rian hi zeitin dah na hmuh?\nZohchihmi Cahram Hna:\nStephen, M. Introducing Christian Ethics. New Delhi; ISPCK, 2013. p.11-14.\nStott, John. Issues Facing Christians Today. Mumbai; GLS Publishing, 2005. Pp.13-15.\nKemeny, P.C. Church, State and Public Justice. Hydrabad; Authentic,2009.\nGuenther H. Haas, The Concept of Equity in Calvin’s Ethics, Canada: Paternoster Press, 1997 p. 65-66.\nhttps://en.wikipedia.org/…/Constantine_the_Great_and…, accessed on 15th 4/2017. 8;00 p.m.\nhttp://www.ridingthebeast.com/articles/old-testament-church/ accessed on 15th 4/2017. 2;00 p.m.\nBy; Salai Lian Thawng Hnin\nRuahnak cheuh le thazaang pek nan ka duh ahcun thawng@bu.edu ah pehltlaih khawh ka si kaa lawm!\nNote: Catial tu Pumpak ruahnak hmuhning a si – Editor\nPrevious ၈ လကြာLockdown ချခြံထားရတဲ့ ပလက်၀မြို့ (သို့) ကျိန်စာတိုက်ခံနေရတဲ့မြို့\nNext အပိုင်း (ရ) အခြေခံဥပဒေကို ဘယ်လိုရေးဆွဲမလဲ။


Ahodah Rung Tlang a chim? Who Broke Mount Rung? – welcome!\nAhodah Rung Tlang a chim? Who Broke Mount Rung?\nKan hnu ah khan Norway ummi Chin Relief Committee nih Oslo ah seminar kan tuah i a kong tlawmpal zong post pakhat ah ka ttial bal. Mah lio i an kan telpi mi Pu Victor Biak Lian nih a chimmi pawl lakah ka lung ah a tang ngaimi, khua a ka ruah ter tuk mi cu, Laitlang a rawhmi hi kanmah ruang ah a si i tu hnu in cun kan nundan (ways of life) kan thlen hrimhrim a hau cang, timi hi a si.\nNorway i thinkung le ramkung an dawtning hi Norway a ummi Laimi nih kan ceih lengmang mi a si; an zohkhenh dan le an dawt dan kan hmuh ah kan Laitlang thingram a dawt le a zohkhenh kan thiam lo dan an kan hngalh ter ngai tawn.\nPhoto credit: Lian Hakha\nNai i kan tonmi thingkung kan hau tuk ruangah a si tiah na ruat maw ka hngal lo, nain kei ka zumh ngaimi a si. Thingkung kan hau, tuuhmawng kan ttheh tikah, a rawkmi hi thingkung le vawlei lawng si loin saram pawl nunnak ca zong ah hrawktu a si. Vawlei zong nih ti le ruah a dawp in ttha tein a fim kho ti lo. Vawilei nawn zong a tlau dih.\nKan mawh maw ti ah cun mawh lo bak nak cu kan hngalh cio dih. Zei in dah rawl kan chuan lai, zei in dah inn kan sak hnga, zeidah kan i toh lai, cun, ok, chim chap ti duh hlah ning. Hngalh cia a si ko i.\nNain, kan luan ve nak pakhat cu kan kut aa thleh tuk. Ka chim duhmi cu ramlak ah kan kal tikah thing caah kan phorh lo ko ding, zei hmanh zong a kan ti lo mi thingkung no tete sam ta duak le themh phunphai kan hman mi khi cu a poi tuk ka ti, atu ka ruah ah ka thling a za, an hmaikhah zong a si lo, a sertu hna hmai khah zong a si lo. Ziah namte a harmi te kan i put le cangka tein sam lo le hau lo in kan um khawh hnga lo, ka ti.\nAtu kan tonmi nih hin fim tampi kan chim hram seh ti ka duh tuk. Ka duh lawng si loin a zumh zong ka zumh, kan nun dan an kan ruahter tthan tu a si hrim hrim lai ka ti. Zeitluk in dah rawhral hi a fah ti kan hngalh cang caah zohkhenh a kan thiam ter deuh lai tiah zumh hrimhrim. Lungfim deuh nih hi kong hi tampi aupi, chimpi, ceihpi, cawmpiak tu cu kan herh. Hi lio caan hmanh ah hin thingram le kan vawlei dawtnak kong awareness tuah kan tlolh ahcun mitam pi bantuk in thingram kilvennak lei chimh kan har chinchin men lai.Laimi hi ka hmuhmi balmi miphun tampi nak in cun miphun le ram a dawmi kan si tiah ka ruah. Dawt a herhnak kong ttha tein chimh kan si i kan i fian i kan hngalh ko ahcun lungfim bu tein aa tuah hramhram mi cu kan um hmanh ah a tlawm pacik te kan si lai ka ti. Kan nunnak caah thinghau a herhmi zong hi atu ahcun a zor thluahmah ko cang, a zor chinchin rih lai. Atu hmanh ah Hakha ah electric ttha tein a ngah cang cu mu. Thil ttha tampi a chuak te ko lai tiah ka zumh ko.\nA tawinak in:\nTutan rawhnak kan tonmi hi kanmah minung tuahsernak ruang ah a chuakmi a si tiah ka ruah. Kan mawh lo nak cu kan nunnak caah kan herh caah kan tuah a herh bak mi a si. Kan mawh nak cu a herh lo tiang in kan hrawk tuk, kan kut a fim lo tuk. Atu ah electric mei lei le adangdang lei in tthanchonak a chuak chin lengmang caah kan nunnak caah thingkung hau i bochan hi a zor chinchin cang lai. Cu bantuk konglam nih tampi kan thingram a khamh hna bantuk in kanmah zong kan zia le kan nundan tampi kan i remh a hau. Kan i remh lawng si loin dawt le zohkhenh kan thiam nakhnga zong kan cawn chin lengmang a herh. Cu bantuk i cawnpiaknak caah atu hlei in caan ttha a um ti lo (um ti hram hlah seh). Hi i cawnpiak hi kan tlolh lo hrimhrim a hau.\nPosted on October 7, 2015 by myborspPosted in Hmuhning le Ruahnak (Thoughts and Opinions)Tagged Chin, deforestation, environmental degradation, floods, human impact, landslides, myanmar, natural disaster\nPrevious Previous post: Laimi chungah aa thupmi lungput dawh (a personal reflection on civil society response to disaster situation in Myanmar)\nNext Next post: Nu pawl nun cawisan kan timi lengmang mi kongah … About women empowerment and gender equality


Chin Ramkulh Zuatkhalnak le Thlopbulnak Zung nih uico le chizawh raikhamh sii chuh cuahmah – Hakha Cherry\nChin Ramkulh Zuatkhalnak le Thlopbulnak Zung nih uico le chizawh raikhamh sii chuh cuahmah\nChin Ramkulh Zuatkhalnak le Thlopbulnak Zung nih thla 3 cung uico le chizawh cu uihrut raikhamh sii cu nithum chung zing suimilaam 10:00 in zaanlei suimilaam 3:00 tiang Hakha ah a lak (free) in an chunh cuahmah hna, tiah kan theih.\nHi kong ah pehtlai in sii a chuntu Dr. Rebecca Sung Chin Tial le Dr. Lesly Van Bik nih, “Atu kan chunh mi raikhamh sii hi uihrut zawt khamh sii a si i, tukum chung ah 110 chunh ding in kan i tim. Hi raikhamh sii hi kum khat chung a nguh mi a si. Kum 3 tiang chunh a si. 2030 ahcun Myanmar ramchung ah uihrut zawtnak um ti lo ding in timhtuah a si,” tiah The Hakha Hakha Times ah an chim.\nJanuary 27 hi Hakha Khuathar Khuabawi Zung ah an chunh hna. January 28 hi Dawrthar, Town Hall ah a si lai. Cun January 29 hi Pyidawtha Tualleng sianginn ah chunh a si lai. September 28 hi vawlei cung huap Uihrut Zawtnak Dohnak Ni a si, tiah kan theih.Credit-The Hakha Times\nDr. Sui Khar le Pu Nang Lian Thang kha bia ka ruah hna I Chin State cozah hi an pennak thaizing kiptuh ah adih ding asi cang tung\nZeitin ngaihchiatnak le lungfahnak kan zorter lai?


AA Hriamtlai Pawl Hi Chin Mipi le CNF/A Nih Zo Sawh Sawh Ding An Si Ti Lo\nMain Editor July 3, 2021 Leave a Comment on AA Hriamtlai Pawl Hi Chin Mipi le CNF/A Nih Zo Sawh Sawh Ding An Si Ti Lo\nChin ramkulh Paletwa peng, Banglasesh ramri , Pichaung ohsuh i a um mi khua 30 pawl cu AA ruangah an buai tuk cang. kan hnu thla chung in khan AA pawl nih cun raldo cawn ding in khua khat ah minung 3 an rak hal cang hna.\nKhua mi pawl nih an el hna ah cun nan khua kan in khangh piak hna lai ,asi lole nan khua hi chuahtak u tibantuk in an rak hro hna. Khuami pakhat nih cun “Kan hnute ahkhan AA pawl cu kan khua ah an rak phan i ULA timi ralkap bu timi dirh dingin minung an rak kawl hna. Asi nain kannih nih kannih khua cu minung kan tlawm tuk tiah kan rak el hna nain, minung nan i thawh siang lo asi ah cun khua in chuak uh, hi ka hmun hi Chinram a silo Rakhine ramchung a si tiah an kan ti.\nCu ruangah, khua chung minung 2 cu an duh na lo in an chuah pi hna,” tiah a ti. Cun AA nih khuakip ah hramhram in training auh mi hna hi adih in an khua cio ah hruai tu si ding in an ti rih hna tiah achim chap.\nCun Palewa khuaimi pakhat nih cun “Kannih khua inhin mi 3 cu kan hnu deuh an khan an kal pi cang hna. Khua pakhat nih mi 3 cio AA ralkap tuanding ah nan i thawh ahau tiah an duh nalo in hramhram in an kal pi hna. Cun Nan duh lo asi ah cun nan khua kan in khangh piak hna lai, kan in hrawh piak dih hna lai tiah in hro chih hna,” tiah a ti. Rakhine ralkap AA pawl hi 2019 kum in Chin ramkulh Paletwa peng picuang ohsuh ah an rak um cang i Paletwa peng cung hmun tamn deuh ah hin AA pawl nih hmunhma an lai cang tiah khua mipawl nih cun achim. Source: Chin World\nLung Afak Kho Tuk Ko Mu PDF Lei Minung 18 Bak Ralhrang Kut In An Thi →\n← Breaking News: Kalay Myo ah Kahdoh Nak Fak Tak tak Achuak July 3


Hlasak Thiam Sung Tin Par Nih Hla A Sak I A Fapa Nih Dawh Taktak In Keyboard A Tum Piak (+Video) – Onlinenungak\nHlasak Thiam Sung Tin Par Nih Hla A Sak I A Fapa Nih Dawh Taktak In Keyboard A Tum Piak (+Video)\nChinmi chungin Hlasak thiam kan i ngeih mi Pi Sung Tin Par cu uar a um tuk hringhran, a nunak lio tein kan Chinmi min a kan tthat ter tu pakhat a si kawlram pumpi huap zongin thieh mi minthang pakhat a si tik ah Chinmi hmai zong a rak kan hngal ter tu pakhat a si.\nPi a si hnu zongah a aw a duai hrimhrim rih loh, Chinmi hna zong nih bia tak tein Ram kip ah kan cah rih i hlasa ah kan sawm rih mi Sung Tin Par a si, tu tan zong ah a fapa te nih Keyboard a tum piak i lung hno taktak in le ttha taktak in hla an van sa tti, lawmhpi cio hna usih law thazaang zong pek khawh cio zuam hna usih.\nA tanglei ah hla an sak nak kan van chiah.


Chin Min Bunh Ramkhel Riantuantu Biathli Phuan A Si – Zion Tlang Media\nChin Min Bunh Ramkhel Riantuantu Biathli Phuan A Si\nJuly 12, 2020 admin Chin\nCNLD Hakha Peng in MP aa cuh ding thimnak le CNLD nih Hakha in aralaimi 2020 thimnak ah MP aa cuhding Candidate thimnak tlamtlingte in an lim cang. CNLD kan phunghram bantuk in CEC kan kuat dih hnu in CEC nih thannak nawl a kan pek hlan cu TICKET kan pek mi hna AM min kan langhter rih lai lo. A ruah zia na kan thiamna lai ngeithiam kan in hal hna tiah CNLD lei nih an than nain, Slai nih an biathli a phuan piak chung hna. Hakha peng CNLD party ticket a ngahmi hna, Pyine MP candidate caah, No 1. Van Chan Ceu (Hakha Khuahlun) No 2. Pu Siang Mang (Khuabung) Pyithu Hluttaw MP caah Saya Robin le Pu Ngun Maung an i zuam i Saya Robin(Vuangtu) nih a tei. Amyotha Hluttaw caah No 1. Dr. Ram Ceu Hnin (Bible lei doctor, Zokhua) N o 2. Pu Chan Tin Mang (Surkhua) Paih thawng Van Chan Ceu hi 2015 ah Chin party in thimnak a lut nain NLD in Pu Zo Bawi nih a tei. Fimcawnnak ah MA a dihmi a si. Tutan zong anmah pahnih an i tong than lai. Theih awk: A chung biathli lakmi a si.\nCNLD party nih phung ning tein an thanh rih lo. CEC nih fehter rih lomi a si caah ai thlengmi a um kho. TICKET a ngah lomi kan Candidate zong nih TICKET pekmi lunglawmte in an kut an tlaih hna i lawmhpinak an chim. TICKET kan ngah lo zong ah TICKET a ngahmi dirpi in miphun le ram caah kar kan hlangti lai tiah biachahnak an kan ngeih piak. “Miphun pakhat sinak in Pathian nih miphun dang bantuk in hriamnam tling a kan pek ve. Cucu ‘Ram, Miphun, Nunphung, Caholh’ hna an si. Kan ngeihmi hriamnam cu miphun dang nih hrawhpiak le chuh kan si. Cu kan miphun tling sinak ngeih than ding ah kanmah Miphun lila nih tuanvo kan ngei bantuk in CNLD cu hi Pathian pekmi tuanvo tlamtlinter ding ah aa khinh mi kan si. Chin miphun le Chinram a dawtu dihlak nih Chin Party (CNLD) tha pek cio ding ah upatnak he kan in sawm hna.\nPrevious Post:Chin Ramkulh Eihmuarnak kong Bialehnak\nNext Post:Chinmi Kongah Australia Biachimmi


Shwedream Movies 2016 | 2016 Shwedream Movies\nLyrics, music and many more results for ShweDream Movies 2016 Now! 4034 Shwe Dream Total movies. Pictures for Shwedream Movies 2016. Myanmar Full-length film: 10+: -: 0.01.\nBangkok to Mandalay (2016).\nLungput le Thawhkehnak Tuanbia Sunday School\nSundays school a rok tshoktu hi England glocester shua i a mi Robert Raikes time pa a si. Imah cu kanamnak (press) a ngimi a si pinaah Tadinca Chouahtu Pakistan has a ruk si. Shrihfa tha na nai a si banktukin urak a kongmi pavl va awmh hi a zuram naimi a si.\nTongtla Pavl and now near Tai Khimh Chun and Nuntsia Hong and in thleng khho teh tai tia a rake rest in thonggtla Pavl his own rake tua hmaza nin and now in thleng khlei hi lung r. In 1780 Robert Raikes nih timindah sefakmi ngakchia Pavel nunl thannak choter hi ko aa zam la lay dikha a rat legmang i 1780 koum ah paengngkam i ngakchia pavel, seanginn a koo ko ve llomi le umna tak nak tate in a ngi pomi llomi hi zna zawl senah reiantuan hrram a thai.\nEgakchia teaches cu Kawhrenh Sternakzeung ( "Pen factory") ah tian a tonmi an si cah Zarhpi ni lawsng hi an i muh cachaan a si i Sunday School siah mind a bunhnak a bunnak morning a sung. Approximately a short time has passed since he was a doctor of human medicine, ca cimhnak ( "Maths an ruk kawng hmaza, an ti") in Ingakchia Pavl cu a ruk thaiwkpi hi.\nand Robert Raikes cu lungong lo ton a tu tu lungong i kum thum a rouh hanuah Wesley te anau le Whitefield te anau le Whitefield te an nna ha na thai beknak an n ungei. We zapi wong wih Nov. 3, 1783 ni ah hinatlakpinak an ngeih bri.\nIn 1785 kum ah Robert Raikes le William Fox hna hih (Sunday School Association) Sunday School Cawnnak Bu tiin an Raq Tua. In 1789, the Chinese army had a total of 250,000 tiangs in and out of the country, and now it has a total of two cangs.\nMischievous zongs mithmoo in a hanging moron-jaw. The Sunday School cu London in America is in Virginia. bert Raikes cu 1802 kum ah boarding house a la i, an rm ne rih minthatnak (freedom of the city) koapi kua kuatnak ruatnak timei lhhmah an hek. ah ah ah ah i i a back cu a Sunday School sieangngakchia pavel neih helunghlaite in a thih.\nIn 1824 he was an inhabitant of the United States. Sundays school hi ngakchia hi capa a Thai na naimi caawnnak amun a si cha mi kapi zon na tong an hour at your cane in 1912 cum ah capwnpiaknak programme Pavl pong an hin kharhter kin.\nCan Kawlram ah Sunda School a rok thawktu cu Judson Siangbawipa naupi Ann Judson a rok si. Tsarhpini ah Khrihfa kawl pha Baibal ca kawnnak le halfnak a rak tuahpi nna na ng in a Thai. You can go to Sunday School with Church School. Can Lairam ah Sunday School Carson Bawa a thok bin Laden in a kappitu cu Johnson siangbavinu a si yo in 1950 kum ah felt in a rack dan.


Salai Cung Dawt Timi Pa Nih Paletwa Ralzam Caah Tiin Khualhringtlang Khua Cheukhat A Hlen Hna – THE CHINLAND POST\nSalai Cung Dawt Timi Pa Nih Paletwa Ralzam Caah Tiin Khualhringtlang Khua Cheukhat A Hlen Hna\nTCP-Thantlang|15 May 2020| Paletwa ralzam bawmhnak caah tiin Salai Cung Dawt timi pa nih Khualhring tlang Mualkai le Tlangkhua khuabawi hna cu tangka kholh ter in a hlen hna tiah theih a si.\n“May 8 ni ah khan mah mipa nih phone in a ka chawnh. Paletwa ralzam caah zarhpi ni ah (May 10) tangka rak kan kholh piak u law ni hnih ni (May 12) ah Thantlang sianginn sang i sianginn pawng inn tang kan zungah rak kan chan kho u law kan duh ko tiah a ka chawnh. Khua mi cu tangka ka kholh ve hna. Micheu nih Kawm le Facang in an i kam. Tangka fang in 130,000 hrawg a chuak. Kuat ding ka ti tikah, kan tlang chung khuabawi ka hawi le ka chawnh cio hna tik ah kan nih cu an kan ti lo tisi, Tlangkhua le kan mah Mualkai lawng an kan ti tikah, ticun Cung Dawt cu kan mah khua hnih lawng nan kan kholh ning a si tiah ka hal tikah, ka dang khua zong a changchang in kan kholh ko hna lai a ka ti. Cutik ah Tlang mino President ka chawnh tikah cu bantuk cu Thantlang ah an um ka thei bal lo, rak kua rih hla a ka ti caah a tu ni tiang ka kua thai lo, mah mipa cu pehtlaih than khawh a si ti lo. A chim ning hna ah cun Roca zong tha tein kan in pek hna lai an kan ti. Tangka zong khrih an hau te ko lai.”tiah Mualkai khuabawi Pu Benjamin nih TCP ah a chim.\n“Hakha le Thantlang ah Paletwa ralzam hna caah phu kan ser i bawmh hal mi kan si, ni hnih ni hrawngah thawng vun kan thanh than uh an kan ti, aw a si maw nan mah hna ra u law a chuak deuh lai cu ka ti hna, kan mah cu COVID-19 ruangah a ra ngam ding kan si lo an kan ti. Khua pawngkam ka chawnh ve hna tikah kan nih cu an kan ti lo an ka ti, thlisining ka hlat rih lai ka ti i kei zong tangka cu ka khol thai lo.”tiah Tlangkhua khuabawi nih TCP ah a chim.\nMualkai khua (photo: Scofield Van)\n“Tangka a tlamtling cang zeitin dah kan in chanh ning hna a si lai tiah Phone cu kan chawnh. Nan riantuan ning zong theih kan duh, Viber in nan riantuannak le riantuan tu OC nan hmanthlak hna na ka kua kho hnga maw ka ti tlawmpal ah phone a chiah colh. May 12 tiang zong Viber online i mah pin ah Online lo in phone chawnh khawh zong a si ti lo. Mualkai khuabawi sin ah Phone number hi zung i he pahnih a pek hna. An kan hruai tu Dr Tlaung Thang hi zanlei suimilam 5 hnu lawngah zungah a thu tawn, Cu tikah zanlei 5:00 hnu ah phone cu ka chawnh i a tlai bal lo, chun ah ka chawnh than tikah Hakha Arrawaddy Bank nih an tlaih. Thilsing ka chimh hna tikah hlannak a si ko lai an ka ti. Kei mah ka ruahnak ah Cung Dawt le Dr. Tluang Thang hi aa khat mi a si lai hrokhrol in rian a tuan mi a si lai. Thantlang sianginn sang um mi ka si a ti, nain ka zum lo Kawl lei um mi phun a si lai ka zumh. Ho cio paoh i ralring ko hna u sih.”tiah Khuahring thang mino President nih TCP ah a chim.\nHi kong he pehtlai in Paletwa ralzam bawmhnak kongah aa teltum ngai mi le hruaitu zong a si mi Salai Tluang Te nih cun “hi bantuk in Thantlang peng ah Committee kan dirh bal lo, a tu hi CBC hruainak in Hakha le Thantlang ah Committee dirh ding timhtuahnak ngeih lawng a si rih.”tiah TCP ah a chim.\nMa mipa Cung Dawt timi cu a phone no 09429381861 a si i The Chinland Post nih thil sining theih duh ah kan pehtlaih ve i a phone cu Power off.\nPrevious COVID-19 In Ngakchia Run Vennak ah Theih Ding\nNext Thantlang Mizawpa Hakha Siizung Ah An Thial Lai


Pu Ceu Mang A Ruak An Hmuh Rih Lo Palice, Khuami Le CRC Nih An Kawl Len Nain An Hmuh Rih Lo (Video Zoh Khawh A Si) – Chin World News Evening\nPu Ceu Mang A Ruak An Hmuh Rih Lo Palice, Khuami Le CRC Nih An Kawl Len Nain An Hmuh Rih Lo (Video Zoh Khawh A Si)\nBREAKING NEWS: Malaysia ah a ummi Pu Ceu Mang cu Makota Cheras i tiva an kalnak ah ti ah a paam i tuhi police, Bomba, Khuami le CRC nih a ruak an kawl cuahmah lio asi.\nKhampat khuami Pu Ceu Mang cu a hawi le 3 he ruatuai khawrh ding le nga tlai pah dingin an umnak Makota Cheras tiva ah an kal hna. Pu Ceu Mang hi sur a liangah ai bei i a nih hi hmai deuh pi ah a kal, tu a tlaknak ti cu a hei atan, a tan lio zong ahhin capo a vun saih pah buin ai lioh pah, ruah lo ah tiva cu a rak thuk tukmi asi pin ah ti haiherh asi caah a fenh i a pilh colh. A hawi le nih cun an vun kawl colh ve ko nain a ti hi pil 3 hrawng thuk asi i a hrah tukmi le tihaiherh asi caah zeitihmanh in an hmuh lo caah inn ah zualko in an tli colh.\nPumh rak chuahka te asi i Makota Cheras Khampat pa paohpaoh nih a ruak kawl ahcun a rannak in an tli viar colh. Asinain kan chim bang khan ti a rak hrah tuk i a thuk ngai fawn caah an hmu kho lo. “Pil 3 hrawng a thuk I a tlaknak a tawne kan phak ahcun kan thaw a ip colh I zei kan dap kho lo, a tlai cang i nawl ngeitu nih kawl an kan sianh ti lo, thaizing hi special Bomba pawl an ra lai I an kawl lai” tiah a kawl ah ai thawh mi pakhat nih a chim.A rauh hlan ah a ruak an lak khawh zau nak dingah le tantak mi chungkhar caah thlacamnak in bawm cio hna usih.\nLastest Updated; Khua a mui cang i nawl ngeitu pawl nih kawl an kan sianh ti lo i kan lawi cang, thaizing zingka te tuin Bomba (rescuers) pawl he kan kawl than men lai, tiah ruah kawl ah ai thawh ve mi pakhat nih tu te ahkhan a chim. Credit:Chelsea Bawi\nBiakilh: Malaysia palik, khuami le CRC hna i bawm in a ruak an kawl nain thawngpang thar zeihmanh a um rih lo. A ruak an hmu kho rih lo. Taantakmi chungkhar Bawipa tu nih an ngaihchiatnak hnem ko hna seh!\nVideo timi ahhin a tlaknak video khawh a si. Video\nThawngttha Taktak. Corona Virus Damh Kho Tu Si An Hmuh Cang


Malaysia Lai Mino A Kan Temtawntu Hrik Lakah Ngeih A Herhmi – Chin World News Evening\nMalaysia Lai Mino A Kan Temtawntu Hrik Lakah Ngeih A Herhmi\nMay 24, 2019 Salai Van Theihtlei\nBiahramthok- Ka tlangtaar vunrel bak khin mizeimaw nih cun relphu ngai dingah nan ruah sual men lai, nain ka tlangtaar nih a vunhuap khawh mi tlawmpal lakah a huap lomi a vun tampi lai, cu lawng hlah’ a cipcial in ka vunthai lai caah carel tu theihthiamnak i ham cia buin.\nHlan kanpa le malaysia a rak um mi hna kha zeitindah phaisa an rak khon hnga, hlanchan malay kal paoh cu Laitlang dirhmun in an si kho dih ngawt kan ti khawh. Kanpa le cheukhat nih an chim țheo lengmang” Laimi kan i tunmer biknak cu Malaysia kal hi asi” anti tawn. Cucu a hman ngai, Malaysia hi Laimi nih rakkal hlah usihlaw, Lairam ah hi tluk khin canpheo inn a dir hnga maw, Mawțaw le Saikal hna khiteh ma tluk khin a tam hnga maw? Kan Kawlram chiat hi Laimi mizeimaw ca ahcun a rak hlawk ngai ti awk te khi asi.\nZiah atu malaysia um mi nih hlan kan pa le hna bang Laitlang lei chungkhar kan zohkhawh ti hna hnga lo, a ruang vun purhdah ahcun a tam lengluang lai. Hlan kan pa le cu thlakhat ah an hlawh mi hi a buaktlak in zaruk in zariat kar hrawnglawng a rak si. Kan nih hi teh thlakhat ah zeizat cio dah kan hlawh! A buaktlak in chim ahcun 1500 in 2000 kar hlawh hi an tam cem lai dah. Kanpa le chan ahcun phaisa man a ngei deuh kan ti khawh men nain. Atu he vun iapchunh ahcun an mah hna thlahlawh nak in atu thlahlawh cu a lat asi cang. Mah asi ko mi ah phaisa kan i khon khawh hnga lo timi biahalnak um sehlaw. Inn man, Mei man, ti men in Gas man tiang khin kan vun i sonhtarh hnga.\nCu ah cun maw kan phaisa hmuh mi hi a kal dih ne hnga. Kan sonhtarh ngam lomi biafang tamtuk kan rak nawh. Zuu man, Vah man, thilpuan man, kuak in kun-ya” etc. Tiang vun chim ahcun a tam lengluang lai. Hlan ahcun Oparasi țih ah rian hmanh țhathi țuan ngam loin hmaisem le sangkheu (ngalsang) lakah an rak i thup.(atu ahcun a umti lotluk asi) Thongchungah an caan zeimawzat an rak hmanbu hmanh i Laitlang lei an chung le an rak zohkhawh mi hna hi khuaruah harawk cu silo. An nih cu semsi an khak, thilpuan fenhaih ah an rak tlu lo, phaisa kawl ah kan ra timi an i fiang. Inn hmanh an rak ngei lo i inn pakhat ah minung pakul lengkai hna kan rak um an ti. Atu ahcun boste innpek nak um hmanh kan i nautat cang.\n(1)Teimanthlu/Na Rian Ah I Zuam\nHlawhtlin timi cu zuamnak i a thei par asi. Phundang in chim ahcun hlawhtlin timi cu zuamnak loin hmuhkhawh mi thil si lo. Hlawhtlin na duh si ahcun hlawhtlinnak lei ah karkhat a hlang cang mi he i komh a herh. Vawlei cung hlawhtling bik hna khi kan zohtik hna ah zumhawk tlak tein rian a țuan mi le khuakhan zia a thiam mi, an mah duhnak le ruahnak kha tampi chim loin midang nih an chimmi bia le ruahnak kha tam deuh in theih hmasat ai zuam lengmang mi , a rian ah fak piin a pil mi hna an si. A fek mi tlaihtleng (hmuitinh) ngei law ka țuan lai na timi rian ah ralțha tein țuan, sunghkha țih hlah. “Ral țha in a thawk ngam mi hna sinah hlawhtlin nak a ra (Joe Carloz).\nHlawhtlin le sungh zatlaknak cu hmunkhat ah a kal ți pengmi an sinain an phichuak bal aa dang. Japan phungthluk ah ”voisarih na tluk ahcun voiriat tho” ti a um. Voikhat na sungh ahcun voihnih na thawh hau. Na sunghnak kha thachiatnak ah hmang loin fim an chimtu saya pakhat bantuk ah hmang. Ai hnglih bu hmanh in rian a țuan anti mipa Bill Gates biabang “”Sifak in hrin na si cu nangmah palh silo nain sifak buin na thih tu ahcun nangmah palh siko lai” Biadang in kan chim ve si ahcun sifak buin phaisa kawlnak ram kan phanhcu a phung siko nain sifah buin kan kirțhan ding bal hi ningzah awk ngai cu asi.\n(2)Rian Kan Ngeih Lonak Hrik\nMalay Laimi hmurka in a chuak duh ngai mi cu rian ka ngei lo tihi asi. Rian kan vaivuanh lengmangnak a ruangzong hi rianchuah kan i fawihtuk ruangah asi. Rian a um ah kan țuan duh lo, khengțawl te mawțaw țawl te hna cu Bangla rian asi kan heiti meiko. Nikhat ah sawmnga hna cu a tlawmtuk kan ti i kan țuan duh ti lo. A ngaingai tiko lo ah khengțawl tu zong nangmah bantuk minung asi veko, kan covo kan vai ipuam ter ngai ralzaam fafa ko nih ti awk te khi kan si. Hi rian hi thiamlak in țuan ninglaw hmailei ka pawcawmnak catiang ah a țha lai timi kan ruat kho lo. Thladih i lahkhah thoh fangfang lawng khi kan ruah khawhtawk cu asi.\nRian ka ngei lo tite hna hi mihmai chim lo hawikom hmaihmanh ah chim ngam ding biacu si ruam lo nain zatlanglam i tonnak ah hloptlo ngai in kan hei ceihchap bei.(Laimi cu kan lungthian caah maw si hnga zeidek). Rianțuan huam mi caah cun khawika hmun paoh ah rian a um. Teinak ah lamphawk a um lo, rum na duh ahcun mirum kuttang ah rian na țuan hmasat a hauh bantuk in rianthar kan luh ka ahcun a niambik dirhmun ah kan i umter ta a herh, zei paoh hi pakpalawng in i thok hau. Cu hnu ah duhsah i kan thlahlawh zong asang lai i kan rianzong ai sersiam lai.\nRian ngeih kan duh ahcun a um mi rian paoh kan țuan zuam a herh, cu i kan zuam lo hrat sile thla nga/ruk kan țuan hnu ah chuah i kan nuntinh he ai neihcem mi rian kan țuan khawh ah a țha. Rian ngeih lo i phaisa hmuh lonakcha cun rian ngeih i nikhat sawmthum te hlawh zong a țha deuh vingsi. Rian ah na thathut ahcun na hawikom zong nih rian an i luh duh lai lo, an i ngeihlah lai. Cucaah kan rian cio ah dawtnak ngei usih law teiman thlu tein țuan hna usih. Kan i thok/ot lo ahcun kan i tinhmi hmun kan phan kho bal lai lo.\n(3) I Seh\nMahi pakhat le pakhat i koh/tlawh, ha in iseh khi ka chim duh mi silo. Iseh cu hramhram in thil pakhatkhat ka dangko tiin hauh khi ka chim duh mi si. Pa hi i seh kan hmang ngai. Macu hawikom le hawikom kar ah a cang țheu tawn. Laimi cu kan nunphung hrimhrim ah zuu in hawikomh nak a tuah mi kan rak si. Pakhat le pakhat i lenkai tikah mah kutchuak zuupu, zuuhui tibantuk i dah a um țheu. Atu chan ahcun cucu siti lo, hramhram in ka dang ko tikhi asi cang. Kan dangla ti hauti lo.\nKan hawipa nih tangka cu zat a ngeih ruang le lahkhah a thoh ruangah kan dangseh ti kan hmang. Kan hawipa nih a phaisa ngeih mi cu hawikom danghnak ah maw hman a timh zeidangdang thil herh ah dah hloh a timh, asiloah i khon dah a duh, ho hmanh nih kan thei kho lo, kan theih nabu hmanh in seh kan hmang. Cutik ah hawikom te tiah hmaikhah loin a zalchung phaisa i chuah in a kan dangh țheo tikah. Thlakhat ah cuzat kai khon lai a timi kha ai tuak ningin thil a kal lo caan a tampi lai.\nCucu kan hawipa hmuitinh kan hnursuan a si. Cucaah phaisa kawlnak ram ahcun kan dangla tiloin ka dang timi bia hi cu kan thlau cio ah a țha. Laimi kan i hawikomh nak hi zuudin le Karoeke va sak lawng hi maw si hnga? Zeiti lei in i hawikomhnak hna teh kan thei ippat lo maw? Laimi a kan buaiter cemtu zuu asi hi kan i fiang ballo maw? Zuu a sertu nih hinteh zeibantuk hmuitinh in dah zuu hi anser hnga, buaibainak chuak tertu dingbak in maw an ser hnga. Laimi cu zuudin kan thiam a rit zong kan thiam. Cucu zuu nih a hmuitinh cu asi, zuu nih a kan tei i a donghnak cun a kan thah beh.\n(4) Malay Kan Ratnak A Ruang\nHi Malaysia kan ratnak a ruang hi a ruang pahnih ruang teah kanrak racio hna. Cucu Phaisa kawl ruah le ramthumnak lanhduh ah tiin kaphnih ruahchannak he kan rakphan hna. A fawinak in kan chim ahcun atu hi lamtanțim ah kan um lio a si. Lam tanțim um lio ko ah hin kan i zuam i thazaang kan chuah a herh.\nHi malaysia kan rat hi hawihlei kan ngeih ruang le kan rum ruangah a ra mi ho hmanh kan um lai lo. Zeital kan i ningcang deuh hnga maw tiin phaisa kawl ah a ra mi lawngte kan si hna. Cucaah phaisa hloh ruah ah kan ra lo ti hi philh hna hlah usih, phaisa kawl ruah ah kan ra ti hi kan lungah kan i sehchih ahcun Phaisa cu kan khong deuh hrim lai.\n(5)Phaisa Hlohnk Kan Theituk\nLaitlang kan um lio ahkhan cun Night Club te hna hi mirum pipi luhkhawh dinglawngah kan rak ruah mi sitik ah. Țhep dipdap in meiceu phuntling tangah va laam le zuu vadin, nungak elzim no pawngkam ah vai i helhum ve khi thilhlun pi asi cang mi kha kan nih caah thilthar ngai bantuk ah a cang i a kan thawt, a kan lem, kan phaisa vialte a ei dih. Cu lawng sirih lo, A herh lo ah Game dawr țhut le dawr to, vahvaih le nungak va helh/ton sawhsawh cun zeihmanh kan chuahcemh lai lo. Free in na miak mi phaisa cu free in an lo dih lai. Cucu Game ai kah mipawl zoh in theih khawh asi. Hihi na lungfim tik ahcun na tlaituk sualte lai.\nCun’ innkhan pakhat vai i tlaih i earcon le zei he va it zong khi kan uar ngai, earcon tang kan ih hlei i kan ngan a dam hlei lo. Ralzaam mit in vuncuanh ahcun nihchuak lei khi kan si. Laptop le Iphone hna vun i tlaih i phaisa ngeih hlenglo tbk zong kan tlawm lo. Thilri kan vunti cang ahcun Laitlang lei kan chung le zohcu chim lo kan zaanriah, thaithawh ca koko hmanh ai tuak kho lo tiangin thliri ah kan tlu.\nNingzah ngai dingte kan si hna. Ramdang mi cu an computer, laptop tbk khi rianțuannak, phaisa kawlnak ah an hman hna. Culio ah kan nih cu silo, Um harphen le zohdawh ah kan hei hman men ko. An chim ka theih țheu ”Phone țha pipi ai tlaih mi hnanak khin Nokia ai tlaih mi phaisa an rak ngei deuh ziar” anti. Malay Laimi tampi cu phaisa luhnak tuak loin a chuahnak lawng kan tuak khawh tikah, a hlan kanpa le hna bang phaisa kan khon khawh lo nak asi.\n(6) Offday Ah Semsikhak Tein Nung\nA phung men cun Pathian ni asi ruangah offday cu kan la cio hna nain Pathian biakinn a panh mi nakin hawikom he i ton i zuudawr ah biasawng a tlorh kan tam deuh. Zuudawr țhut loin biakinn panh usihlaw zeitluk in dah kan phaisa tlo lai i kan thlarau caah a țhat hnga. Tikhi ruah lo awk cu a vunțha lo. Zei a va sikhom ah, zarhpi ni cu Laimi zeimawzat nih zuudin ni ah hman asi ko cang. Khakha cu um rih seh.\nTuni ka offday ah cuzat lawng ka hman lai timi rikhiah nak ngei law nikhat na hlawh mi naktam na phaisa bawm ah senh hlah. Off-day hi na ral pakhat bantuk ah ser. Cun’ Lenvah hi a si khawh chungin kan i thloh ah a țhabik, a hlei in Shopping len. Maka hin cun kan vahnak ke cu phaisa a si cang caah a tlawmtam thu in tangka kan dih. Thil pakhatkhat cawk na duhtik ah mahi ka herh maw herh lo timi kha a cawknak dawr na phak hlan in lungthlehnak ngei cang. Na herh lem lomi na duh mi si ahcun kaltak ko. A fawinak in kan chim si ahcun na duhnak lung kha tei. Cu nangmah le nangmah naitei khawh cu a ral a teitu hnanak in teitu taktak na si.\nPhaisa cu a ke sau nain mit a ngeih lo anti. Cucaah nangmah nih na tlaih lo ahcun a duhnak paoh ah a kal kho. Mirum pa sinah a kal chel sifak pa sinah a kal chel, nungak bawli ah ai tanh chel tiin si peng ko lai. Zeitik paoh ah phaisa kan hman lai ah hin, nikhat ah zeizat ka hmuh timi biahalnak kan ngeih pengah a țha. Cu ruahnak kan ngeih chung cu kan phaisa hman a tlo deuh hrim lai.\nThlanti he harsa ngai in kan hmuh mi phaisa chikhat nuamhnak, kan mah ca fahnak petu zuudin nak men i mikut (Kawl zuudawr pa kut) ah kan zuanter dih cu asi kho lo. Lungfim a cu cang Malay Laikhal pawl.\n(Hari hari Kerja, Hari Hari tahda wang/ Nichiar rianțuan i nichiar phaisa ngeih lo) nak cha cun rianțuan loin thih hmanh a hlawk deuh ding khi sinain thih cu hohmanh nih kan duh cio mi silo i kan riancio tuah teimanthlu ko hna usih tiin.\nBaptist Khrihfabu Nih Pulpit A Hlei In Kan Tuahnak A Ruang?\nHolh Theih Lo Holh I Laam In Mah Hngal Lo Fimtawl Tiang A Hau Tiangin A Tlu Rilmi Hna Hi PA Nak In NU An Tam Deuh, Zeiruang Dah Si?


AHMAN BAK HIH, NA NUPI LE NA VAPA THIL TUAH HI NA THEI CANG MAW? – The Chinlung Post\nAHMAN BAK HIH, NA NUPI LE NA VAPA THIL TUAH HI NA THEI CANG MAW?\nJanuary 10, 2021 admin Chin 0\nKhah Kan Bia Tawi Koseh:Kan Nupi Le Kan Pasal Le Hna Nih An Thilti Mi Hi Kan Thei Taktak Hna Maw? Cathiang nih cun, Nupi le hna an lu cu an pasal le an sinak le pasal le hna an lu cu khrih a sinak kong a kan chimh mi kha kan theih cio hna lai tiah ka ruah.Pasal le thiltuah mi cu nupi le nih an theih hrimhrim ding a si i,nupi le nih an tuah mi cu pasal le zong nih an theih hrimhrim awk a si ve.\nA tulio ah kan theih ngai mi bia cu,Ramchung i khuapi deuh a um mi hna le ramdang a um mi nutung a si mi hna le patung a si mi hna an tlawnlen ning tete hi theih a si mi kong hi a si.Pasal le nih kan nupi le zanlei suimilam 5 in 8 pm karlak ah mah le inn daitang ah um lo in chungkhar rian herh a ngei mi bantuk in a chuak peng mi le an leennak hmunah hlawmtlo taktak in holh le rel le zeimaw zeimaw ei dingin a um mi an um len hna ti a si.\nI,mah cucu midang mit an kem ngaingai cang hna ti a si i,mah cucu an pasal le nih an thei hnga lo maw titiangin chim celhnak hi a tam ngaingai ti si.Sihmanhselaw mahbantuk cu,Delhi a um mi kan lai nutung pawl sin ahcun hmuh ding le theih ding an um lem rua lo tiah ka ruah,ramdang deuh i a um mi deuh khi sidawh in an chim,asinain,patung pawl belte cu,keimah tel in minung 2/3 belte,nupi le nih zei kan tuah theihlo le zei kan ti ti theihlo kan um men hna lai.\nChim ka duhbik mi cu, Nupi le lu cu pasal le kan si bantuk in kan nupi nih an tuah mi hi kan theih hrimhrim awk a si i, na nupi kha theihang rim tibantuk le chikhar tibantuk rim cawhpawlh rim na theih ahcun, Zu or Bear a ding ti kha theih bak ding a si.Mah ka ttial mi hi a ho keimah nih ka hmuh hna caah ka tial mi si loin rak tial tuah tiah ka dangdang in chawntu ka ngeih len caah ka van tial mi a si i,midang he ihuatnak caah si loin,\nKan miphun kan nutung pawl le patung pawl kan nupi kan pasal lengchuahnak le umkalnak tha tein kan theihfian khawhnak hnga caah ka tial mi a si.Pasal le kan lu cu khrih a sibantuk in khrih nih pasal le hna kan tuahmi paoh kha a kan theih bantuk in,Nupi le lu ah pasal le an si i nupi le nih an tuah mi paoh kha pasal le nih kan theih hna hi a herh bak ve mi a si ti thei in mah ca hi a thatnak lei ah ilaak cio dingin kan nawl hna. By Tin Duh Thang.\nTRUMP ATLING LAI, A TLIN LO AHCUN KA RIAN KA CHIAH BAK LAI


Britney Spears Cu Bikini Yacht ah Sexy ngaiin Adaling Pa hein Caan an Hmang-(+(VIDEO) – The Chin World News\nBritney Spears Cu Bikini Yacht ah Sexy ngaiin Adaling Pa hein Caan an Hmang-(+(VIDEO)\nBritney Spears hi American singer songwriter le dancer actress asi. Britney Spears hi nai teah khan apa dam lo ruangah arak buaingai mi asi i, Amanager pa nih hla asa kho ti lai lo tiah thawng avan thanh i, nain ahmailei caan ka van zoh than tikah biafiang teih asi than te lai. Actress zong asi fawn i hlasak aban zongah movie leiah hollywood leiah azei than thiam thiam ding asi. Akum zong hi aupa thluahmah ve cang 37 asi cang.\nAsinain hi pop-star nih abuainak vialte cu aphilh chung rih i ti cun adaling pa hein Miami leiah an va kal i ti cun Hi bikini Yacht ah caan an hman khawh nak hi asi. Britney Spears Songstress hi kum 37 asi cang nain hi bantuk bikini yacht ah caan an hman lio apumrua avan langh ningah hin cun nungak no nawn te kum 25 khi alo. adaling pa Sam Asghari hein Hi bantuk caan tha an rak hman lio caan hi niruk ni saturday ah khan arak si cang.\nHi hna pahnih nih hin Titanic lio i an rak tuah tawn mi bantuk tein an cover ve i hmanthlak dawh ngai le nuam ngai in an rak i post an i lakter hna. Adaling pa Sam Ashghari nih hin Britney cu Atatawk te cu avan tongh piak len ko i adaling nu zong nih anuam ngai ati ve ko. Adaling pa nih hin atleihhrem lai ding bantuk in avan dir tikah cun adaling nu hi tha tein adir thiam lo adalingpa le britney atatawk leiah cun avan panh chin langmang i britney hi atolh chin lengmang ve.\nBe the first to comment on "Britney Spears Cu Bikini Yacht ah Sexy ngaiin Adaling Pa hein Caan an Hmang-(+(VIDEO)"


Ngaihthiam khawh a si lo mi sualnak | Radio Veritas Asia\nNgaihthiam khawh a si lo mi sualnak\nLuke 12:8-12 chung kan zoh a si ah cun kan Bawipa Jesuh Khrih nih Thiang Thlarau Pathian zeitluk in dah minung nunnak ah hin a bia pit ti mi hi a zultu hna sin ah a cawnpiak hna nak kong a si. Lk 12:10: “Mi Fapa a thangchiattu cu ahohmanh ngaihthiam an si lai, sihmanhsehlaw Thiang Thlarau a thangchiattu cu ngaihthiam an si lai lo” ti in fiang tein kan hmuh.\nThangchiat kan ti tikah mi nehsawh, congawih, mawhchiat, an tthat lo nak midang sin ah va chim, an zang der nak mi nih hmu hna sehlaw nehsawh hna seh, tbk,… in tampi a um.\nSihmanhsehlaw, Thiang Thlarau a thangchiat mi cu ngaihthiam an si lai lo tiah kan Bawipa nih a kan cawnpiak tikah hin zeidah a chim duh kun mi a si hnga? Kan Bawipa nih kan caah sual ngaihthiam kan si nak hnga ding caah Pa Pathian sinah a kan nawl piak zungzal tiin Hebrew cattail tu pa nih a ti;: “Cucaah cun amah thawngin Pathian a fuhmi hna paoh cu a khamh khawh zungzal ko hna; zeicahtiah zungzal in a nun caah Pathian kha a nawlpiak khawh zungzal hna” tiin kan hmuh (Heb 7:25). Cun “Profet vialte nih amah kong cu an rak chim i amah a zummi paoh cu a min tthawnnak thawngin an sualnak kha ngaihthiam an si lai” ti zong in kan hmuh khawh (Act 10:43).\nNgaihthaim khawh lo mi sual nak kan ti tikah “Sualnak a si, tuah lo ding a si, a ttha lo mi a si, Pathian duh lo mi a si, ti theih ko bu in tuah chih, pah chih” khi a si ko. Zeicah kan ti a si ah cun thieh ko buin sual nak tuah chih cu sualnak a do tu kha a ttihzah lo a si pin ah a nehsawh zong a si i zei a rel lo zong a si caah a si.\nThawngttha bia chung kan zoh tthan hna a si ah cun kan Bawipa Jesuh Khrih nih Vancung pennak kong a phuan ah siseh, mizaw a damter hna ah siseh, thlarau ttha lo a tthawl tik ah siseh, zeibantuk tthatnak a tuah zongah sual pawt ding in a bia a ngaitu, Bawipa a thih nak hnga ding caah khua a khang zungzal tu farasi mi hna zei bantuk tahchunhnak in dah bia a chim tawn timi zong tampi kan hmuh khawh.\nSualnak a rak tuah tu, mi sual pa zong kha kan Bawipa Jesuh Khrih nih a hmanung bik vailam cung aa thlai lio ah a ngaihthiam khawh ko i cu a ngaihthiam nak cu minung a kan dawt nak le tlanh a kan duh nak a langhter nak a si. Pathian cu dawtnak a si (1 Jn 4:8).\nNifatin kan nunnak ah tthatnak tuah duh lo, mi bawmhchan duh lo, pumh duhlo, thlacam duh lo in kan um i mah duh nak lawng kan tuah, mah hnangamnak le zalonnak lawng kan kawl a si ah cun sual chungah kan thla cang. Zeicah kan ti a si ah cun tuah ding a si mi theih ko buin tuah duh lo, hramhram in hrial le i phet tak a si caah a si.\nKa sual cang ka palh cang ti theih ko buin sual ngaihchih duh lo in kan um a si ah cun Bawipa nih a kan cawnpiak mi Thiang Thlarau ngaih kan chiatter, thangchiat a si caah ttih a nung tuk mi a si pin ah kan nun man a um sual lai lo.\nBawipa cawnpiak mi nun zia le a kan hmuh sak mi nun zia in nifatin a nung kho mi si khawh i zuam zungzal hna u sih. Toidornak lungthin he Pa Pathian sin ah kan sual nak ngaihthiam hal zungzal hna u sih.


Trump Nih Russia President Putin Cu 2020 US Ithimnak Ah Rak Itel Bak Lo Dingin Nawlpatnak A Tuah — Salai Ephraim Thawngpang\nG-20 Summit An Tuah Nak Ah Trump Le Ruassia President Putin Biaruahnak Cu A Mak Ko!A tutan i G-20 summit an tuah nak ram hi Japan ram khuapi a si mi Osaka khuapi chungah a si.hi ton biaruahnak an neih nak ah American president Trump le Russia president Vladimir Putin hna cu hmai tonh in biaruahnak caan t’ha an neih khawh caah lungduh biaruahnak zong an nei kho chih tiah an chim.\nAmerican president Trump nih hin American ram a rak pen ka tein Russia president Vladimir Putin chawhlehnak le a rian t’uan ning hna cu dothlatnak a rak tuah cawlh.cu pin ah Trump nih Russian ram nih hriamnam a zuar ning le ram dangdang he i pehtlaihnak an tuah ning vialte hna zong theih dih i duh dah tein an chawh-leh nak tlawmter dingin Trump nih a rak i tim cang.\nAsinain Trump nih Russia ram kongah dothlatnak a rak tuah mi vialte hna cu Russia ram palai pawl hna nih an theih tik ah Russia president Vladimir Putin nih Trump cu fak taktak in an rak soisel bal cang.cu hnu ah Trump nih cun Russia president Vladimir Putin he hmai tonh in lungduh biaruahnak neihpi dingin a tim na in Trump nih a ruah ning bantuk in Russia president Vladimir Putin cu a tong kho lo.\nAmah belte a tantan G-20 summit an tuah nak ah cun an pahnih tein lungduh biaruahnak an tuah kho i,Trump nih Russia president Vladimir Putin sin ah cun a ra lai mi kum 2020 ithimnak kongah Russia cozah cu rak i rawlh lo dingin nawlpatnak a tuah tiah an chim.kum 2020 ithimnak ah Russia president Vladimir Putin na rak i thlak ve a si ah cun US Demosrats pawl hna caah ningcanglo in buainak a chuak mi a si,cu caah na rak i tel lo dingah kan duhmi cu a si tiah Trump nih nawlpatnak a tuah tiah an chim.\nTagged Trump Nih Russia President Putin Cu 2020 US Ithimnak Ah Rak Itel Bak Lo Dingin Nawlpatnak A Tuah\nElectric Mei A Siam Cuahmah Lio Ah A Hawi Le Nih An Theilo I Mei An Kalter Ruangah A Ut Dih →\n← American Democrats Party Pawl Cu Trump Hmaiah Ningzak Taktak An Si Hoi Cang An Mit An Au Ngamti Hnga Maw?


Ralzaam Hna Caah Young Mizo Association (YMA) Nih Bawmhnak Tam Taktak A Pek – Onlinenungak\nRalzaam Hna Caah Young Mizo Association (YMA) Nih Bawmhnak Tam Taktak A Pek\nCentral Young Mizo Association (YMA) Executive Committee biakhiahnak in Mizoram i ralzam aa dor lio mi hna caah bawmhnak, India phaisa 1,000,000 leng ah hruk-aih thilri, khengbel le a dangdang an phawtzamh. Bawmhnak hi Aizawl khuapi chung ralzam ca ah sing 2, Champhai Sub-Headquaters YMA le Hnahthial Sub-Headquaters\nYMA ram chung ralzam hna ca ah sing 3 veve, Lunglei le Serchip Sub-Headquater YMA hna ca ah sing 2 veve, Khawzawl le Saitual ca ah Rs 10,000 veve, Mamit le Kolasib hna ca ah Rs 5000 veve, Chimtuipui YMA group sin ah Rs 80,000 le Central YLA sin ah Rs 50,000 in an phawt, tiah Mizoram thawngzamhca Vanglaini nih a tial. Crd; The Chin Post\nDecember 6, 2021 ah khan Lawngtlai District, Bualpui (NG) East MDC(Members of District Council) Pu L Daniala nih cun a bial chung; Bualpui NG, Lungzarhtum le Tlangpi khua hna ah a tlawng i, nizan December 7 ah khan bawmhnak zeimawzat a pek hna.\nBawmhnak ah hin Facang, Blanket, Chiti, Dailuah, Chana(kala pe), le Cite hna an si. Hi bawmhnak hi Village Council(VC) hruaitu le YLA hruiatu hna tawlrelpinak in an phawtzamh i, ralzam hna zong nih MDC Pu L Daniala cung ah lawmhnak bia an chim.\nBualpui (NG) East uktu MDC Pu Daniala nih hin an peng chung ralzam hna ca ah voi tampi bawmhnak a rak pek cang fawn hna, ralzam in aa dor mi hna zong nih an hnangampi tuk kong an chim. Bualpui (Ng) ah hin ralzam chungkhar 45, Lungzarhtum ah chungkhar 10 le Tlangpi khua ah chungkhar 3 an um lio, tiah Bualpui (NG) East MNF Unit nih an langhter. Crd; The Chin Post\nMyanmar rampi ruahnak petu Daw Aung San Suu Kyi cu ramleng thilkuat le thil luhpinak upadi (ပို့ကုန်သွင်းကုန်ဥပဒေ) pohmah 8 le pehtlaihnak upadi (ဆက်သွယ်ရေးဥပဒေ) pohmah 67 hmang in taza an cuaimi cu Dec 20, 2021 ah dantat biakhiahnak an tuah ṭhan lai tiah theih a si.\nHi a cunglei pohmah in tazacuainak cu Dec 6 ah chimrelnak le ceihnak an ngeih dih hnuah Dec 20 ah dantat biakhiahnak tuah dingin ni an tuk hi a si. Feb 1 i nawlngeihnak an lak in Suu Kyi cu a inn ah an luhhnawh i biachimnak seh le Jammer (ဆက်သွယ်ရေးဖြတ်တောက်စက်) tuahkhat kan hmuh tiin a cunglei pohmah hmangin taza an cuai hi a si.\nPehtlaihnak upadi pohmah 67 hi thongdan kum 1 tiang pek khawh a si i ramleng thilkuat le thil luhpinak upadi pohmah 8 hi thongdan kum 3 tiang pek khawh a si ve. Dec 6 ah khan Suu Kyi cu pohmah 505 (b) hmang in thongdan kum 2 le kokek harnak tawlrelning upadi pohmah 25 hmang in thongdan kum 2, a dihlak kum 4 thongdan an pek.\nAsinain ralhrang bu hotu Min Aung Hlaing nih kum 2 cu a ṭhumh piak, a taangmi kum 2 zong thong chungah chiah loin atu i a umnak ah chiah dingin Dec 6 zanlei lila ah nawl a chuah. Ralhrang kuttang um biaceihzung nih Suu Kyi thongdan an pekmi cu ramchung ramleng in duhlonak langhter in ralhrang bu mawhchiatnak cathanh an chuah lulh cio. Ralhrang kuttang biaceihnak cu dinfelnak a um lomi a deu a si tiah an ti. Ref: The Irrawaddy


Khah Tan Khun Kyaw A Tlaknak Ruang A Fiang Bak Ko Hih, Ngaihchia Taktak Si. Video – Chin World News Evening\nKhah Tan Khun Kyaw A Tlaknak Ruang A Fiang Bak Ko Hih, Ngaihchia Taktak Si. Video\nNovember 28, 2019 November 28, 2019 Salai Van Thawngpang\nNgaihchia taktak si ko. Atu tiangah a konglam a dong kho rih lomi Tan Khun Kyaw Myanmar Idol a tlaknak a ruang cu Myanmar Idol tawlreltu he an karlak buainak a um ruangah atu bantukin an thlaknak si,”tiah a tanglei Video tawi kan chiah nih fiang ngaiin a langhter.\nTan Khun Kyaw hi Cycle (Bike) in accdent a tongmi si ruangah laam le cawlcangh ti bantuk pawl a tuah khawh lonak kong cu a chim. Sinain nai a tlak zarh i, Country hla an sak ding mi an cawn lio ah Myanmar Idol Manager nih cu bantuk na tuah khawh lo dingin asi ahcun Myanmar Idol zuamnak hmun in na chuah hau ko,”tiah Tan Khun Kyaw cu a ti.\nMah ruangah Tan Khun Kyaw hi vote zong tampi a ngeimi sinain Myanmar Idol manager he an karlak buaibainak a um ruangah atu bantukin a hramhram in an tlakternak cu si. Mah ruangah mipi lei nih theithiam hna seh ti an duh ruangah Esther Dawt Chin Sung le Aye Mya Phyu cu a niambik tthutnak Bottom 3 i an tthutnak asi,”tiah chim le ceih si.\nNangtah Tan Khun Kyaw le Myanmar Idol tawlreltu karlak buainak asi tiin an chim mi hi zeitin na ruah? Myanmar Idol hi dik lomi sumdawnnak chiahru asi maw? Na ruahnak le hmuh ning van langhter ve. Cun, a cunglei langhter mi Tan Khun Kyaw le Myanmar Idol manager karlak buainak ruangah a tlakmi hi na zum maw? Video ah fiang tein ngaih khawh si.\nVideo-Credit: Chin Net\nA Poi Taktak. Malaysia Kal A Thawh Mi Salai Zung Hlei Thang A Tlau\nEsther Biachim Cu Uar A Um Taktak A Turu Bak Ko-Video\nThawng Rak Thanh U! Leirawitu (Dalaan) That Kho Tu Paoh An Herh Ning In Ka Bawmh Hna Lai\nKan Zoh Lai Maw? Kan Doh Lai Dah! Nihin Ni Hi Duhlonak Langhter Catar I Put Ni A Si Lo


SHARE CIO UH: HAKHA CDF UPA NIH FIANG TAKTAK IN A CHIM CANG HIH – The Chinlung Post\nSHARE CIO UH: HAKHA CDF UPA NIH FIANG TAKTAK IN A CHIM CANG HIH\nMay 6, 2021 admin Local News 0\nAfiang Bak. Hakha CDF nih ralhrang kawlralkap minung pakua an thah cang hna. Hliam a tuarmi cu minung hleinga hrawng cu an si lai tiah Hakha CDF nawlngeitu nih tuzing ah a chim. Hakha CDF le ralhrang kawlralkap hna i kahnak konghe pehtlaiin tuzing ah Hakha CDF chungin hruaitu lutlai pakhat a simi cu biaruahnak an ngeih. Cu an ngeihnak ahcun atanglei bantukin a chim.\nBator Ralhrang kawlralkap hna nih mipi cungah hramhram in thil an tuah lengmang tikah kan zohkho hna lo i, ralhrang kawlralkap cu ralrinnak kan pek hna. Ralrinnak kan pek mi hna an ngeih lo caah kan kahmi hna asi. Kan i kahnak ah ralhrang kawlralkap lei in minung pakua an thi cang i, hliam atuarmi hi an tam ngai minung hleinga hrawng cu an si lai.\nKannih CDF lei tu cu hliam atuarmi kan um lo tiah a chim. Bomb meithal in kan kah ko hna tiah a chim.Hi konghe pehtlaiin DALAN pawl kongah a chim tthan rih mi cu nan lung nan i thlen lo asi ahcun kanmah laimi an si tiah kan i zohsawhsawh hna lai lo. Aherh ningin kan in tawlrel ko hna lai. Nanmah ruangah ah harsatnak tampi kan tong cang, kan i kahnak ding tiang thawngpang apemi an um.\nNan hmanthlak le nan sining zong kan in theih dih hna tiah alanghter.Hi konghe pehtlaiin thanhnak atuah rih mi cu khuate lei zongah ralhrang kawlralkap hna nih meithal an hal hna i, ape mi zong an um ti kan theih, nan meithal kha ralhrang kawlralkap sin ah rak pe hna hlah uh. Nan pek hna asi ahcun tawlrelnak kan tuah rih lai.\nCun khuate lei khuabawi tthenkhat zong ralhrang kawlralkap lei ah rak ttang hlah uh. CDF cu Hakha lawng asi lo, Chinram kip ah a ummi a si. Cun CDF min hmangin tangka akawlmi zong an um ti kan theih i, bawmhnak pek kan duh tikah thawngthanhnak kan tuah bangin thatein langhter ding asi lai ti zong a chim. Mah konghi tuzing ah CCNC he bia an i ruahnak ah a chimmi a si.\nRelchih:Minung Timi Cu, 1. “Uar a um tuk” tiah a ka cawisang i bia dawh dawh in a ka ṭamhtu hna zong hi hmailei caan ahkhin anmah an ruahnak le an hmuhning he aa lo lomi thil ka tuah asilole ka chim ahcun a ka huatu le a ka raltu an si kho ṭhiam ko. Mi zeihmanh hi zungzal ṭanhtu an um lo. Huat a tlai tuk” tiin midang sinah ka kong a chim i bia chia holh chia in a ka timi hna zong hi hmailei caan ahkhin anmah bawmchantu le zohkhenhtu dirhmun ka va phan kho ko.\nAnmah an va si lo hmanhah an naihniam caah saantlai ka va si te ko hnga. A ka hua i a ka dotu lila kha a ka dirpitu bik ah an cang kho ko. 2. Vawlei cung ah amah nu amah pa he cun zungzal kan i daw te ko lai tiah kan ruahchanmi hawikom zong khi kan tlamtlin lonak le chiatnak an hmuh ahcun zungzal in a kan kaltaktu le zungzal hma a kan phurhtertu an si tawn ko.\nMah minu mipa he cun kan i kom bal lai lo tiah kan ruah tawnmi minung zong khi, a caan ahcun kan tlamtlin lonak le hawi kan lawh ve lonak ah a kan theithiam biktu minung ah an i chuah tawn ko. Minung timi cu khua caan bantuk kan i thleng ve tawn.Minung timi cu tuni kong lawng in biachah awk a rak si lo. Thaizing ah kan hngalh bal lomi minung kha a kan daw tuktu an si kho i, a kan daw tuk tu tiah kan ruahmi hna kha a kan raltu ah an i cang kho.Cu bantukin vawlei nih a kalpimi phung lakah aa thleng lomi dawtnak ngeitu a simi hi upat tlak an si. Credit: Nunu-NS\nAPOI KO, RALHRANG KAWLRALKAP NIH AN TLEIH HNA


Ruat ve hnik: Mirang nih Kawlmi he ṭhen in Tlangcungmi a dangin an kan ukmi kha a ṭha maw a ṭha lo kan ti?(Salai Van Lian Thang) — Chin Miphun Tlangau\nFebruary 12, 2020 Salai Ephraim MYANMAR, VIDEO 0\nDaw Aung San Suu Kyi nih Panglong conference aa semnak a tuanbia kha tlawmte a chim.”Mirang tangah Tlang cungmi cu Kawlrawn (Kawlmi) he ṭhen in uk a rak si. Independence pek hrim ding dirhmun a phak tikah Tlangcungmi cu pek rih lo dingin hrelh dingah izuamnak zong a rak um” tiah DASSK nih a chim.Hihi a hmanmi a si ko. Kawl he komh in luatnak lak ding kha Mirang bawi upa tampi nih an rak kan duhpi lem lo.a bikin Vuncichok Winston Churchill Acozah nih. Kan tangah nan um rih lai i, hnuah nan mah tein luatnak kan in pek te hna lai, an rak ti. Panglong khua kan kal laiah Falam meeting ah Laimi dirhmun zong cu Mirang uknak tangah um rih ding kha a rak si taktak. Mirang nih Tlangcungmi viar komhin ramkomh bupi dang tein dirhpi ding zong kha chunmang an rak ngei bal.\nCu policy cu Kawl phunṭanh nih an rak huat ngai. Abikin cu timhtuahnak a kalpimi Director of Frontier Areas Administration Mr. Stevenson cu an rak duh lo ngai. Nain, England ram thimnak ah Winston Churchill a tlak hnuah Vuncichok Attlee a hun kai i, Tlangcungmi cu an kan ruat ti lo. Kawlmi hruaitu lawng kha London ah luatnak laknak kong ceihti dingin a sawm hna. Kawl he ṭhen in upadi dangin Tlangcungmi uk kan rak sinak zong cu mah miphun hna hi nunphung aa dangmi an si i, Kawl nih an chilh te sual hna lai, timi phanpiaknak ngeih dawh khi an rak si. Cucaah Inner Line Permit (ILP) timi an rak ser i, Tlangram ah duhpoah in Kawlmi an rak lut kho lo.\nRuat ve hnik: Mirang nih Kawlmi he ṭhen in Tlangcungmi a dangin an kan ukmi kha a ṭha maw a ṭha lo kan ti? Mirang bawi upa (abikin Churchil Acozah) nih Kawl he hmunkkhat ah independence lak rih lo ding le anmah Mirang tangah um rih dingin khua an rak khanmi kha a ṭha kan ti maw a ṭha lo kan ti?”Bochoh Aung San hruaimi Kawl palai phu cu England ah an va kal i, Mirang Acozah sinah Tlangcungmi vialte huapin luatnak pekti dingah an va hal. Cu lioah Shan sawbua nih “Aung San le a phu nih aiawhnak nawl an kan ngei lo” tiah London leiah thilri an rak tuk. Cu lioah Shan mino hna nih “Aung San le a phu nih ai a kan awh ko” tiah thilri an rak tuk ṭhan ve. Cuticun Aung San-Attlee agreement cu min an thut khawh” tiah DASSK nih a chim.\nHihi a hmanmi a si ko. Shan sawbua nih “Aung San le a phu nih Tlangcungmi aiawhnak nawl an kan ngei lo” tiah London leiah ca an rak kuat taktak. Cun Director of Frontier Areas Administration zong nih a nolh ve rih. Cu cakuat nih London ah a ummi Bochoh Aung San te cu awlokchong in a chiah ko hna. Chim awk an hngal ti lo. Tikah Rangoon leiah a rannak in an chonh hna i, Phasabala hruaitu (U Pekhin tbk) kha Tawnggyi ahcun an thlah zokzok hna i, Shan mino phu (U Thun Myint tbk) kha an hrih colh hna. Shan mino 200 hrawng cu a rannak in an pumh hna i, “Aung San le a phu nih ai an kan awh ko” tiah London leiah thilri cu an tuk zok ṭhan ve. Phundang cun: Shan sawbua le Shan mino phu cu an mah le anmah an kehleng an rak i phelh, kan ti lai.\nRuat ve hnik: Shan sawbua hna dirhmun hi maw a rak dik deuh asiloah Shan mino pawl dirhmun hi dah a rak hman deuh? Phasabala party hruaitu Bochoh Aung San nihcun Tlangcung miphun cu ai a kan awh khawh taktak maw?Pakhat lawng ithim kha a hau. Pahnih in i thim khawh asi lo. Na phit hnuah a phi na chuahmi nih tuchun ah khoika zon dah na um timi na dirnak ramkhel dirhmun (Political Position) kha fiangruai in an hmuhsak ko lai.Shan sawbua hna dirhmun he hin nai kalh ahcun tuchun Tlangcungmi dohthlennak a tuahmi he nai kalh tinak tluk asi hnga i, Phasabala party nih ai an awh khawh tuk ko ahcun cucu kan i dannak hna cu asi ko.Credit:Salai Van Lian Thang\nUSDP Nih Kum 2020 Ithimnak Cu Rampi Ah Teinak Kan Hmuh Lai I Hluttaw Thilti Khawh Nak Cu Kan Kut Ah A Um Lai


Sakta Khua Ah A voi 16nk Senthang Mino Tonpumhnak An Tuah Lai - THE CHINLAND POST\nSakta Khua Ah A voi 16nk Senthang Mino Tonpumhnak An Tuah Lai\nThe Chinland Post | 2019 April 17 – Kum khat ah voikhat ‘Senthang Mino le Sianghleirun Siangngakchia Bu’ hruainak in tuah tawnmi tonpumhnak le lentecelh zuamnak a voi 16 nak cu Sakta khua ah an tuah lai tiah kan theih.\nSalai Lian Thawng Hnin nih “atu kum hi a voi 16 nak a si. Kum khat ah voikhat nawn peng in kan tuah. Tutan hi, 2019 April 23 in 30 tiang a si lai. Hakha in meng (khan) 21 lawng a hlatnak Sakta khua ah kan tuah lai. Cun, atu kum hi khua 25 nak in tlawm lo cu an ra lai i a phan kho lai tiah ruahchannak zong kan ngei” tiah Chinland Post ah a chim.\nAtu kum a hlei khun in, Khualian ‘guest of honor’ ah Chin Community of Indiana (CCI) ah Assistant General Secretary a tuan liomi, Salai Stephen Sang Cem, USA a ummi an sawm tiah kan theih.\n“Stephen Sang Cem hi, Senthang Mino a kan dirpi taktakmi, USA ummi a si. Cun, tutan ahhin Senthang peng thimfung thlaknak (constituency) chung in 2020 thimnak ah luh aa timmi zong biachimnak le biahalnak ngeih a si lai. Senthang peng chung in mino nih kum khat voikhat kan i orhmi tonpumnak puai nganpi a si” tiah hruaitu pakhat nih a chim.\n“Tutan ah a bik in mino tonpumh le lentecelhnak hmun ah, pumpululh (bawlung), volleyball (Nu/Pa), Surlonh (Chinlung), Tlikzuam (Marathon), Paih, tbk. hi lentecelhnak ah kan tuahmi an si. Cun, Senthang mino le sianghleikai chung in, zohchuntlak ‘Mister & Miss Senthang’ thimnak zong kan tuah. Lentecelh zuamnak lawng hi hmaithlak silo in, Ca, Computer, Solo hlasak zuamnak le Pahrang hmuhsaknak (Talent Show) tbk. zong kan tuah” tiah Salai Lian Thawng Hnih nih cun chim chap.\nHi kong he pehtlai in, Senthang Mino le Sianghleirun Siangnakchia Bu hruainak ah caan saupi hruaitu a rak tuanmi Salai Sang Hnin Lian kan pehtlaih tik ah hitin a chim.\n“Kan ule deuh nih an rak thawkmi a si. Keimah, Kalay University ka kai a kum khatnak ah a voi 3nak Loklung ah kan rak tuah. Ka rak i tel colh ve. Keimah ka theih tawk in kan ule nih an rak tuah hnawh chan hi a lentecelhnak le mino hawikomhnak sawhsawh lawng silo in, timhmi nganpi an rak ngei. Cucu zeidah a si tiah cun, Senthang peng in ngakchia le mino tanghra awng in sianghleirun a kaimi tam deuh hna seh, karh usih timi saduhthahnak nganpi he a rak si.”\n2000-2005 tiang ahhin, Chin miphun in Kalay, Monywa, Mandalay le Yangon tbk. ah sianghleirun kaimi hi an rak karh cingling a si. Kum dang nak in an rak karh deuh caan a si tiah theih a si.\n“Hi lio caan ahhin, Senthang peng in tanghra awng in sianghleirun a rak kaimi an rak tlawm ruang ah, khuate kip ah an tlawng, khua khat hnu khua khat fimcawnnak a biapitnak chimrelnak a ngeih dih hnu ah, atu bantuk kum khat voikhat tonpumnak hi a chuahnak a si. Khua lei ummi, ngakchia le mino kar ah, sianghleirun kaimi pei hruaitu a si ko cang ko hi timi in fimcawnnak a biapit zia an theih khawhnak hnga ding ca bik a si” tiah Salai Sang Hnin Lian nih a chim chap.\nKum dang he lo deuh lo in, “a donghnak zaan ah concert um lai. Hlasak thiam Thawng Bawi nih ngeihmi, ‘TnC Band’ zong kan hlan cang. Hlasatu ah Thawng Bawi, Biak Tha Cuai, Mercy, Biak Cin Thang le a dangdang tampi kan sawm hna. Cun, kum dang ahcun, Senthang peng chung in Pastor te caan kan pek hna, a silo ah, thawngtha chim minthang pakhat kan sawm tawn, nain tukum cu Stephen Sang Cem a si lai” tiah Salai Lian Thawng Hnin nih a chim.”\nHi tonpumhnak le lentecelhnak caah a tlangpi in Kyat Sing 56 dih in timhlamhmi a si.\nSenthang peng chung Mino, Sianghleirunn Siangakchia, Khuabawi, Pastor, Sianginn cachimtu, tbk. tiah minung thong khat leng kum khat ah voikhat an i tongpum kho tawn tiah theih a si. Senthang peng ahhin, cozah uknak leikap in khua hme tete telh in, khua 32 tluk a um. Cuchung ah, khua 15 tluk hi an i tel kho tawn tiah kan theih.+++\nPrevious Thaizing Zan ZFA & ZPYO Nih Chin Awtha Tampi Sawm In Hakha ah Concert An Tuah Lai\nNext CACC Nih Matupi Ah Siangcachim Cawnpiaknak An Tuah


Zeiraungah Dah Iraqi Vanlong An Rak Dinhter Chung Mi Cu An Zuanterthan Hnik – FIAKFAIROCK\nZeiraungah Dah Iraqi Vanlong An Rak Dinhter Chung Mi Cu An Zuanterthan Hnik\nBAGHDAD: Iraqi vanlong Syrian khuapi Damascus chung i an zuanter tawn mi cu kum 2011 lio ahkhan rakthawhnak a rak um caah rakdinhter chung a si nain may 15 ca cawn 4 ah khan an ram mi pakhat sin in a zuangthan cang lai tiah theih a si.\nAtu hi aria lai mi zerhte ni ahkhin a zuan hram a thok lai tiah thei a si, mah hihi Baghdad in Damascus lei ah a zuang cang lai tiah theih a si. Mah vanlong hi an ram chungah an izohtha ngai mi a ngan ngaingai mi tiah an ti mi vanlong pakhat a si.\nCu hlan vial te kha mah ka azuan tawnnak kar hrawng ah buaibainak aruah lengmang caah le ral a thawh lengmang caah an rak dinhter chung mi asi atutan ah azuanthan cang lai an ti tikah mi pi khualtlung choklet hna caah hna ngamdeuh ngai a hung si.


CHRO Nih Mindat Ah Ralhrang Pawl Chinmi Nih Tamtuk An Thah Hna Tiah Alanghter Cang. – The Chinlung Post\nApril 26, 2021 admin World News 0\nNihin zaan lei suimilam 3:00pm hrawng in a cang mi, Mindat khuapi ah Mipi le Ralkap karlak ral dohnak ah Ralkap lei tam taktak an thi, cu lawng si loin Ralkap motor tiang khangh piak an si tiah Chin Human Rights Organization (CHRO) nih mirang ca bak in vawlei theih in an tarlangh ve cang.\nCHRO nih a tarlangh ning ahcun “Mipi le Ralkap karlak i kahnak ah Ralkap lei minung(15) nak tlawm lo an thi. Cu lawng si loin Ralkap nih thazaang an rak chap, Matupi lei in Motor in an rak ra nain Mindat mipi nih lampi ah an bawm hna. Ralkap motor lila zong mei ning khangh a si i cu ahcun Ralkap 10 hrawng an thi rih” tiah a langhter.\nNizaan lila zong ah Mipi le Ralkap karlak raldohnak cu Mindat khuapi ah a um cang i cu ahcun Ralkap minung 3 an thi ti asi. A si nain nizaan le nihin tiang ah khua mi le a thi mi le hliamtuar mi an um le um lo zeihmanh an langhter mi a um rih lo.\nBreaking: As many as 15 Burmese soldiers have reportedly been killed in a firefight with local civil militia in Mindat, SouthernChin State. According to local sources, one army truck is seen burning in Mindat and as many as 10 soldiers who were coming to Mindat as part of a convoy of three trucks as a reinforcement from Tactical Operations Command headquarters in nearby Matupi town were killed in an ambush. Five other soldiers were reported killed inside Mindat town. Sources futher said the army is\nsending more reinforcements on another convoy in five army trucks from Pakukku town. The firefight is reportedly continuing inside Mindat town as of 5:45 pm. At least three soldiers were killed in a similar battle Mindat last night. No report of casualties on the side of civil militia.\nSource: Chin Human Rights Organization


Tulio Buainak Hi Democracy Le Dictatorship I Dohnak Si! – Chin 11 News\nTulio Buainak Hi Democracy Le Dictatorship I Dohnak Si!\nPosted By: chin11news February 6, 2021\nUS ram ahhin Democratic le Republican tiah election lio ahcun fak tak in an i phawmh ttheu nain an ram le an miphun or a biapi takmi issues paoh partisan” tiah Party 🎉 pahnih an ttangti lengmang ko. Tulio Kawlram buainak zong ah R he D he an aww aa khat ngai.\nFeb 1, 2021 ah Ralkap nih meithal he ruling party, NLD sinah power an cuh hna tikah, campaign lio ah policy ruang ah idoh le iphawmh fak ko hmanh sehlaw, Tulio bantuk caan ahcun CNLD le NLD cu hmun khat ah, aw/ voice pakhat in Ralkap doh caan a si.\nCucaah, CNLD party lei upa le Supporters hna nih atu bantuk buainak hi anmah Kawl le Kawl buainak a si tbk in aw-an thlah awk a si hrim lo, ka ti. Tulio buainak hi Democracy vs Dictatorship idohnak a si. Party le party dohnak cu Democracy system chung ah policy idohnak sawh a si. Cucaah, Tulio thil a cangmi le November lio politics kha thleidan zia thiam a herh ngai ngai. Credit: Zasang Cinzah


Lungdohnak phen ah Ruahchannak Petu - Khuaruah Har News\nLungdohnak phen ah Ruahchannak Petu\nNihin kan vawlei kan zoh tikah mi tampi cu lungdonghnak thlankhur chungah kan pil cuahmah. Lungdonghnak nih kan chunmang a kan thlauter, mi dang lungfahternak a chuahter i, Pathian nih a kan tinhpiakmi hmu kho lo in a kan tuah, a donghnak ah cun thihnak lawng icit in kan nun kan liamter.\nLungdonghnak hi a um taktak ko, cun a fah zong a fahtuk i kan sining lo piin a kan chiatu a si taktak. Amah belte hihi kan philh lo ding mi a si – Lung donghnak cu Pathian sin in a rami a si bel lo, kan ral a simi Satan pa sin in a ra ti hi kan theih dingah chim ṭhan ka duh (James 1:13-15). Kan ral pa nih cun kan lungdonghnak chungah taanter, Pathian nih a kan pekmi caan ṭha hna kha hmang kho lo in kan thinlung kha uk i hrawh a duh zungzal.\nAsinain Pathian tu nih cun, na lungdonghnak hmun ahkhan chiahtak le kaltak siloin, hmailei ah khin nun nuamhnak a um hi, na hman ciami caan hna nakin na hmailei i na caan hna hi a sunglawi deuh hi. Keimah hi ka zum law ka bochan ko, tiah a kan sawm peng. Salm 32:8 nakah, “na zulh awk hnga lam kha kan hmuhsah lai, kan cawnpiak lai i lungthin kan cheuh lai,” tiah a kan ti.\nCucaah Pathian cu zum law i bochan ṭhan ko, na lungdonghnak hmun in an hruai khotu le an chuah khou cu amah lawng a si. Ruahchannak thar an pek lai. Amen. Lungdonghnak cu kan kaltak dingmi hmun a si i zungzal kan umnak ding hmun a si bel fawn lo.\nPaul nih Filipi khuami Khrihfabu hna sinah hitihin thazang peknak bia a chimh hna, “Pathian tinhmi kha nan zulh khawh nakhnga le cu tuah duhnak lungthin nan ngeih khawh nakhnga, Pathian cu nan chungah rian a ṭuan zungzal ko tiah a ti.”\nPathian vel kha Kan lungdonghnak hmun: ṭihnak, thinphannak le lungzawtnak ah kaltak ta siloin, Khrih kan zumhnak le kan ibochannak thawngin hmailei ah hin niceu dawh a um ko, tiah ruahchannak a ngeimi kan si hi a biapi tuk. Cucaah ka u le ka nau hna, Pathian nih an thimnak hna le an kawhnak hna cu nan chungah fehter chichin ko u, cu ti nan tuah ahcun nan tlu bel lai lo (IIPet.1:10).\n“Țhawng ulaw, nan ral ṭha ko u, ṭih hlah u, an hmaiah therphang hlah u; zeicatiah nanmah he a kalmi cu Bawipa nan Pathian a si; an deuh hna lai lo i an hlaw fawn hna lai lo” (Deut.31:6) Bawipa nih daihnak le hnangamnak he lam in hruai ko hna seh. Credit: Ram Ceu\nMit test nak: number zei vial dah na hmuh khawh?


Zohchun awktlak Netherland ram mi palek pahnih hna…. – CHIN IDOL\nNetherland ram Eindhoven ah ummi palek pahnih hna cu thithlum zawtnak a ngei mi nu cu Emergency in sizungah an kalpi I zohkhenh tu ngeilo mi a mah nu I a fa le minung (5) hna cu a nu Siizung um kar vialte a rak khenh piaktu an si.\nMah hnu ah an mah pahnih I an ton mi thil cu Facebook ah an post I caan rau lo te ah like petu tingkhat le thong sawmthum le a share piak tu hna minung thongnga le zahnih ansi.\nHringtu an nu sizung um Chung vialte cu a fa le minung (5) hna cu an hreh mi rawl le thilsuk inn thianh le a dang an hreh mi vialte cu palek pahnih nih cun an tuah piak dih hna.\nCu palek thil tuah mi cu a hmutu vialte nih an thangthat hna I an nun hi cawn awk thlak an si an nun in mi an cawnpiak tiah comment ah an tial Len hna.\nPalek pahnih hna min cu Stan le Jeroen an si.\nKorea ram um mi ramdang mi pawl thawngpang\nKorea ram university ah ramdang in ra I Korea caa le holh rak cawng mi sianghleirun pawl cu kum khat hnu kum khat antam chin lengmang I an khua ah kir ti loin phun ninglo in rian an tuan mi an tam tuk cang. 2017 kum tiang ah fimnak cawngmi mi sianghleirun minung8200 cu phun […]\nAustralia ram chaklei ah ummi Vawleitang ah khua kong hi na thei bel ve cang maw\nPosted on June 13, 2019 Author chinidol.com\nVawleicung khuaruah had khua hna lak ah Australia ram I khua pakhat a tel ve.Ni le thlapa le van um lonak tiah cheukhat nih cun an auh.a ruang cu khua hi vawlei tang ummi si. Mah khua a min cu “Coober Pedy” si.mah ka khua cun lung mansung tampi a chuah caah ” lung man […]\nHonduras ram ah vanlawng a hme mi pawl pakhat a tla i minung\nPosted on May 21, 2019 Author chinidol.com\nHonduras ram Roatan tikulh in a zuang mi vanlawng hme mi pakhat cu a zuan tlawmpal ah a rili chungah a tlai I vanlawng mawngtu le a cit mi minung (5) an thi tiah cozah lei nih an chim. Mah thil can hi May/18/19 ni ah khan si I a thi mi minung (4) hna […]\nTulio mipi lak ah a hun lar tak mi muidawh kum(19) nu


THAWNGPANG CHIA TAKTAK SI CANG DONALD TRUMP CAAH THIMNAK ADONH KHO – The Chinlung Post\nSeptember 28, 2020 admin World News 0\nDonald Trump kong cu khuaruahhar in an vun langhter tthan cang. The New York Times nih atimi cu Donald Trump nih kum 2016 in kum 2018 chungah Income tax hi 750 lawng apek. Cun kum 18 chungah voi 11 ngunkhuai ape lo tiah an langhter. Hi konghe pehtlaiin Document kan langhter lo. Aruang cu kan bia laknak kilven ahauh caah kan langhter lo tiah an chim chih.\nHi konghe pehtlaiin US President Donald Trump nih White House ah reporters hna sin ah fianternak atuah ve. Atimi cu New York Times cabia hi lih hrokhrawl anmah nih an phuahchommi asi. Ngunkhuai hi tampi ka pek, IRS timi Internal Revenue Service hna nih thil an dottlet i, ning cangloin an ka tuahmi asi. Ngunkhuai ka pek ning hi a rauhhlan ah thanh colh asi i, biatak tein zohfelnak an tuahmi asi.\nNew York Times nih hin aliamcia kumli an tuanbia ttial mi kha an pehzulh mi asi tiah Trump nih ati ve. Tutan ah Trump kong an vun langhter mi nih hin a dirhmun a hrawh ngai lai tiah an zumh cang i, Democrats pawl zong an lung tho ngai cang ti asi. Hi konghe pehtlaiin New York Times nih thanhnak an tuahmi hi Presidential Campaigner caah cun lawmh awk ngaingai asi.\nHi thil hi tuanbia hramthok cu asi i, adang zong a ralaimi zarh hnih zarh thum ahcun a rak lang tthan ko lai. Donald Trump hi mipi ruahnak siseh ramkulh ruahnak le adang dirhmun Poll zoh tikah teinak a hmu lai lo ti hi aa theih cang i, alungre athei cang. New York State nawlngeitu hna sin ah cun a nunchung hnangamte in a um khawhnak dingah ngeih thiam a hal hna ahau lai tiah MSNBC This Week nih alanghter.\nHi bantuk in Donald Trump ngunkhuai pekning cang ahman loning in an tuahmi hi biadik asi lo. Trump nih hin chawlehnak atuahmi Golf Course Resort siseh Hotel le Trump Towers etc.. vialte hi ngunkhuai apekning cang langhter aduh ballo tiah Trump sihni Alan Garten nih a chim ve. Trump nih ngunkhuai apek lomi hi thilttha asi lo. Biadik a langhnak dingah cun Trump hi House ah a um lo a hau tiah Stand Up America hruaitu lultai Ryan Thomas nih a chim ve.\nHi konghe pehtlaiin aliamcia US president tthing Goerge W Bush le Barack Obama nih khan income tax hi tingkhat an rak pek tiah an langhter. Asinain Trump nih cun 750 lawng apek tiah an chim. Hi thawngpang cungah Trump dirkamh tu hna nih cun a ralaimi September ni 29 ah Trump le Joe Biden debate atuah ding an si i, cucaah lih in bia an langhter mi asi ko tiah an ti ve.


Tuzan Lei Thantlang Thawngpang Cu Dah Ngai A Va Phun Dang Ve Aw! – Chin 11 News\nTuzan Lei Thantlang Thawngpang Cu Dah Ngai A Va Phun Dang Ve Aw!\nPosted By: chin11news April 6, 2021


US Cu Covid-19 In A Thi Thar Mi Le Mizaw Thar An Tam Ko, Nikhat Teah A Thi Mi Hmanh An Tam Tuk – Chin 11 News\nUS Cu Covid-19 In A Thi Thar Mi Le Mizaw Thar An Tam Ko, Nikhat Teah A Thi Mi Hmanh An Tam Tuk\nPosted By: Chin News December 4, 2020\nUS cu khuasik a tla cang I, Thanksgiving hnu in biatak tein Covid-19 zawtnak nih a kan den than. Tuchun nikhat lawngah minung 2885 an thi. Minung 100000 bak sizung an phan. Minung 200000 cu a zaw tharmi an si.\nCDC zong nih biatak tein ralrinnak thawng an thanh.\nCovid-19 khamhna sii a chuahtu Pfizer company nih tukum chung [ December ] chungah virus khamhnak sii cu an tuakmi nakin zetceo lawng kan phawtzamh khawh lai tiah tuchun ah a chim. Zeiruang ti ahcun raw material an herhmi cu supply chain pawl nih an duh zet in an pek khawh hna lo ruangah a si an ti. Asinain January thla thawk ahcun billion pakhat renglo kan phawt khawh ko lai an ti. Pfizer le BioNTech nih an chuahmi covid-19 khamhnak si cu 95% a khamh khomi a si. UK ahcun emergency caah hman ding in an cohlan cang nain US ahcun an cohlang rih lo. December 10 hrawngah cohlannak an tuah lai tiah zumh a si.


Nawlnak Biacah, | Radio Veritas Asia\n(Apologia pro a sua, final few words)\nCatholic Bupi ah aa ka luh ter mi John Henry Cardinal Newman tial mi ca hi a biapi tuk tiah ka ruah. “Bupi tuanbia chungah thuk pi in pil cu Protestant in puan nak a si” a ti. Hi cacang te nih hin ka nunnak a ka thlen khawh tak ko.\n(4 Ibid, page,8)\nNewman a chim mi hi a hman tak ko. Bupi tuanbia le Bible ka rel chinchin, Protestant ah um ka duh lonak a zual chinchin. Catholic Bupi hi Jesuh Khrih hrimhrim nih a derh mi Bu a si ti cu a fiang cang ko i, bu dangdang, a hman mi bu kan si aa ti mi poh cu kam lei ah nan i tawn a hau ko cang. Bible ca le Bupi tuanbia nih hin Catholic Bupi cu a hman mi hrimrhim a si ti cu an fian ter cang.\nNewman a bia kha khat lei kam in kan vun leh ve a si ahcun, tuanbia rel duh lo cu Protestant sinak a si kan ti khawh. Cu caah cun kanmah Catholic hna nih hin zeiruang ah dah Bupi cawnpiaknak hi kan zumh i khamhnak caah Jesuh nih tuanbia chungin a kan pek mi biatak hi kan zumh ti hi hngalh kan hau. Kanmah le pumpak ca siseh, kan tefa le caah siseh, cun fianter a duh mi midang kan hawile hna zong kanmah kan i ruah channak kong kha chimh than khawh dingin i timhtuah kan hau. (1Peter 3:15). Ral tha in kan nunnak le kan phuannak thawngin, midang nih Jesuh cu kan sin in aa phuan kha an hngalh lai i Catholic Bupi chungah biatak tling ti mi kha an hngal ve lai.\nPathian nih zumhnak lei nan khual tlawnnak ah in um pi hram ko hna seh.\nKan peh than lai...\nSalai Van Ding Di


Khah! US Nih Coronavirus Kongah Biatak Tein Hlaihlatnak A Tuah Cang Lai – Chin World News Evening\nKhah! US Nih Coronavirus Kongah Biatak Tein Hlaihlatnak A Tuah Cang Lai\nApril 18, 2020 Salai Van Thawngpang\nUS Cozahpi nih cun vulei cung ramkip a buaitertu Covid-19 zawtnak hi China ram Wuhan khuapi Laboratory in a rak chuakmi le athawkmi a si maw ti cu tha tein hlathlainak kan tuah lai tiah US President Trump nih cun a chim. Hihi an hlathlai taktak ko ahcun vuleipi caah zongah a ṭha ngaingai ding a si.\nCovid-19 aa thawknak taktak hi atu tiang fiang hlang tein theih a si rih lo. Trump nih cun nithumni ahkhan White House i Rose Garden ah Coronavirus task force hna sinah biacahnak a tuah hna. Cu ka ah cun thawngzamhtu (Media) lei nih biahalnak an tuahmi let hna in, hi virus zawtnak ṭihnung hi US nih zeitindah a thawkning a si timi hathlainak a thawk lai tiah a chim.\nUS sectary of state Mike Pompeo le China centrl foreign affairs commission office director Yang Jiechi hna cu phone in an ichawnhnak an ngeihnak ah Pompeo nih cun, “hi hnu hmailei caan zongah i ven thiamnak an theih khawhnak hnga China cu coronavirus kongah biadik an theihmi cu phozar dingin US state Department nih cun nawl a chuah.\nMike Pompeo nih a chimmi cu “kan theih dih cio bantukin hi zawtnak a tlung cuahmahmi hi China ram Wuhan khuapiin a thawkmi a si i hi Covid-19 zawtnak kong he pehtlai in fiangfai tein a dik le a hmanning tein China Cozah hi a phuan a herh,” tiah a chim. US le China hna cu hi zawtnak hrik kawlnak lam ah zeitindah kan ibawmhning a si lai timi iceih ṭi dingin kan i tong zau lai tiah China centrl foreign affairs commission office director Yang Jiechi nih Pompeo cu a chimh.\nUS Ummi Caah Thawngpang Thar: Dallas Cozah Nih Mipi Sinah Thanh A Tuahmi A Thlen Ṭhan Palik Nih Tlaih A Um Lai Lo\nR.I.P. Salai Kulh Cung Nih Mual A Kan Liam Tak Ee